Cəlilabad şəhər Mirzəli Hüseynzadə küçəsində yerləşən keçmiş “Məişət Evi”nin arxasında hələ sovetlər dönəmindən bu günümüzədək “yadigar” qalmış və yaxın günlərədək “təyinat”ını dəyişməyən böyük bir zibillik poliqonu var idi. Həmin əraziyə təxminən 40 il ərzində yaxınlıqdakı 2 mərtəbəli yaşayış binasının sakinləri ilə yanaşı, həm də ətraf küçələrin, xüsusilə də “Mərdiməzar” adlanan zonanın bir çox sakinləri öz məişət tullantılarını atırdılar.\nBuna görə şəhərin gözdən uzaq, amma tam mərkəzində üfunətli bir mənzərə yaranmışdı. Bu ərazi sözün əsl mənasında bakteriya və mikrob mərkəzi, gəmirici, bəzən də yırtıcı və zəhərli heyvanların məkanına çevrilmişdi... Bəzən də məsuliyyətsiz şəxslər həmin zibilliyə od vurur və bunun nəticəsində ətrafda yerləşən evlərə və həyətyanı sahələrə, xüsusilə də ərazidən keçən dövlət əhəmiyyətli qaz xətti üçün ciddi təhlükə yaranırdı. Sonuncu dəfə ötən ilin avqust ayında törədilmiş yanğın nəticəsində ətraf sakinlərə ciddi ziyan dəymiş, yanğın hətta mərkəzi stadionun ərazisinə də keçmişdi. Yalnız yanğınsöndürənlərin əraziyə vaxtında gəlməsi və alovu söndürməsi nəticəsində böyük bir təhlükə sovuşmuşdu.\nBu barədə dəfələrlə aidiyyəti qurumlara və məsul şəxslərə müraciət etmişdim. Təəssüflər olsun ki, son 7 il ərzində heç bir müraciət və xahişin təsiri olmamışdı. Əlacsız qalıb ətrafda yaşayan qonşulara müraciət edərək bura zibil atmamağı və zibilləri yandırmamağı xahiş etmişdim.\nSon olaraq Cəlilabad rayon Kommunal Müəssisələri Kombinatına gedib problemi danışdım. Doğrusu, gözləmədiyim halda problem tez bir zamanda həll olundu. Qısa vaxtda əraziyə ekskovator və 2 “Kamaz” maşını cəlb edildi, məişət tullantıları yığılaraq daşındı, yeri isə torpaq tökülərək hamarlandı.\nDeməli, istənilən problemi həll etmək mümkündür, təki istək və məsuliyyət olsun.\nİlahiyyat elmləri üzrə fəlsəfə doktoru,


Bəşər Əsəd amnistiya haqqında fərman imzalayıb » Sheffafliq.az\nTarix: 2-05-2021, 21:52\nSuriya prezidenti Bəşər Əsəd ölkədə amnistiya haqqında fərman imzalayıb.\nŞəffaflıq.az bildirir ki, bu barədə Suriya dövlət başçısının köməkçisi məlumat yayıb.\nFərmana görə, amnistiya ölkədə 2021–ci il mayın 2-dək törədilən cinayətlərə şamil edilir. Sənəddə hüquqpozmalara, hərbi xidmətdən yayınmaya və digər cinayətlərə dair cəzadan tam azadetməni nəzərdə tutur.\nLakin silah və partlayıcı maddə qaçaqmalçılığına, casusluğa və dövlətə xəyanətə görə mühakimə olunanlar amnistiyanın təsir dairəsinə düşmür.шаблоны для dle 11.2\nSuriya prezidenti və həyat yoldaşı koronavirusa yoluxub\nBəşər Əsəd yeni hökuməti təsdiq etdi


Ölkəmizdə sığınacaq axtaran ailələrlə maarifləndirici görüş keçirilib - AZƏRTAC\nÖlkəmizdə sığınacaq axtaran ailələrlə maarifləndirici görüş keçirilib\n18 İyun-Azərbaycan Respublikasında İnsan Hüquqları Günü və 20 İyun-Ümumdünya Qaçqınlar Günü ərəfəsində Azərbaycan Respublikasının İnsan Hüquqları üzrə Müvəkkili (Ombudsman) Aparatı tərəfindən Dövlət Miqrasiya Xidməti ilə əməkdaşlıq çərçivəsində maarifləndirici tədbir keçirilib.\nOmbudsman Aparatından AZƏRTAC-a bildirilib ki, qaçqınlar və sığınacaq axtaran şəxslər üçün nəzərdə tutulan tədbir Azərbaycan Respublikası ərazisində olan əcnəbi şəxslərin hüquqlarının milli və beynəlxalq səviyyədə müdafiəsi, onların hüquqlarının təmini vəziyyətinin və problemlərinin öyrənilməsi, həmçinin məlumatlılığının artırılması məqsədilə təşkil olunub.\nTədbir çərçivəsində ölkəmizdə sığınacaq axtaran ailələrlə görüş təşkil olunub, fərdi qaydada söhbətlər aparılıb. Qeyd olunub ki, ölkəmizdə miqrant ailələrin cəmiyyətin inkişaf prosesinə cəlb edilməsi, xüsusilə miqrant uşaqların normal şəraitdə fiziki, əqli və mənəvi inkişafının, təhsil və digər hüquqlarının qorunması məsələləri diqqət mərkəzində saxlanılır.\nGörüş zamanı əcnəbilərin hüquqi vəziyyəti və qaçqın statusu ilə bağlı milli qanunvericilikdə və beynəlxalq sənədlərdə təsbit olunmuş müddəalar, onların hüquq və azadlıqları, o cümlədən informasiya əldə etmək hüquqları barədə məlumat verilib. Tədbir çərçivəsində sığınacaq axtaran şəxslərə müxtəlif dillərdə tematik vəsaitlər paylanılıb.\nYekunda görüş iştirakçılarını maraqlandıran suallar cavablandırılıb.\nAZERTAG.AZ :Ölkəmizdə sığınacaq axtaran ailələrlə maarifləndirici görüş keçirilib


BANM-in tələbələri Ceyranbatan Ultrasüzgəcli Sutəmizləyici Qurğular Kompleksində təcrübə keçib » TEHSIL-PRESS Agentliyi\nBANM-in tələbələri Ceyranbatan Ultrasüzgəcli Sutəmizləyici Qurğular Kompleksində təcrübə keçib\nİçməli su sektorunda unikal qurğulardan sayılan Ceyranbatan Ultrasüzgəcli Sutəmizləyici Qurğular Kompleksi müxtəlif sahələri təmsil edən mütəxəssislərin diqqət mərkəzindədir. İstehsalat və təhsil müəssisələri arasında əməkdaşlıq çərçivəsində Bakı Ali Neft Məktəbinin Proseslərin avtomatlaşdırılması mühəndisliyi ixtisasının tələbələri Ultrasüzgəcli Sutəmizləyici Qurğular Kompleksində təcrübə keçib.\nÜmumilikdə təcrübə proqramından ali məktəbin 29 tələbəsi yararlanıb. Təcrübə proqramının effektli olması üçün 29 tələbə 4 qrup şəklində 2 növbəli formada 1 ay müddətində qurğuda təcrübədə olub. Təcrübənin məqsədi tələbələrə emal prosesləri, nəzarət ölçü cihazları, avtomatika avadanlıqları və SCADA sistemləri haqqında məlumat vermək, onlar üzərində praktiki işlərin aparılmasından ibarətdir.\nQurğuda müxtəlif proseslərdə ölçmələri aparmaq üçün quraşdırılmış təzyiq, temperatur, səviyyə, sərf ölçənlər və suyun keyfiyyət göstəriciləri haqqında məlumat verilib və cihazların iş prinsipləri, quraşdırma qaydaları, istismar şərtləri tələbələrin diqqətinə çatdırılıb.\nQeyd edək ki, 2011-ci ildə təməli qoyulmuş kompleks 2015-ci ildə Prezident İlham Əliyevin iştirakı ilə istismara verilib. Məhsuldarlığı saniyədə 6,6 kubmetr və ya sutkada 570 min kubmetr olan kompleksdə suyun emalı 5280 membran tipli süzgəclərdə aparılır. Bu kompleksdə su heç bir kimyəvi təmizlənmə aparılmadan tam qapalı, avtomatik rejimdə, mexaniki üsulla təmizlənir. Burada emal olunan su Dünya Səhiyyə Təşkilatının, digər beynəlxalq qurumların qəbul etdiyi standartlara tam cavab verir. Kompleks 2016-cı ildə Əbu-Dabi şəhərində keçirilmiş Qlobal Su Sammitində dünyanın ən önəmli su layihələrindən biri seçilib. Bu kompleks hesabına Bakı şəhəri və Abşeron yarımadasının böyük hissəsi, ümumilikdə 1 milyondan çox sakin yüksək keyfiyyətli içməli su ilə təmin olunub.\nXəbərin tarixi: 28.08.2019 / 08:34\nQusarın içməli su təchizatı və kanalizasiya sistemlərinin yenidən qurulması ...\nSuyu təhlükəli olan ölkələr


Qurd, yoxsa quzu\nQurd, yoxsa quzu? Erik From\nBəziləri insanların quzu, bəziləri isə qurd xislətli olduğuna inanır. Hər iki tərəfin də öz tutarlı əsasları var, insanların quzu olduğu fikrini irəli sürənlər bunu belə əsaslandırırlar: bu onların zərərinə olsa da insanlar onlara söylənilənlərdən tez təsirə düşür, ancaq və ancaq fəlakətlərə səbəb olan müharibələrdə kor-koranə rəhbərlərinin arxasınca irəliləyirlər, müəyyən bir inanca söykənən və zor gücüylə dəstəklənən hər şeyə - din xadimlərinin və kralların sərt hədə-qorxularından tutmuş gizli və ya aşkar fırıldaqçıların aldadıcı çağırışlarına qədər bütün axmaqlıqlara inanırlar. Bu vəziyyətdəki insanların çoxu, onları aldatmaq üçün hədələyici ya da şirin dildə danışanların qarşısında öz istəklərindən imtina etməyə hazır, asanlıqla təsir altına düşən, dəcəl uşaqlara bənzəyirlər.Həqiqətən də kütləyə müqavimət göstərə biləcək qədər güclü inamı olan insan “mütləq” deyil, istisnadır; ətrafındakıların lağ etdiyi, lakin illər sonra heyran olacaqları bir istisna.\nBöyük enqizitorlar və diktatorlar öz idarə sistemlərini yaradarkən insanların quzu olduğu fikrinə söykənirlər. Əlavə olaraq, insanların quzu ya da qoyun olduğu və bu səbəbdən onların əvəzinə qərar verəcək başçılara ehtiyac duyduqlarına inanan rəhbərlərdə də belə bir səmimi inam yaranmışdır: “Özləri, insanlara istədiklərini verdikdə-acı olsa da-əxlaqi bir vəzifəni yerinə yetirməkdə, insanların çiyinlərindən məsuliyyət və azadlıq yükünü almaqda onlara kömək etmiş olurlar”.\nİnsanların çoxu qoyundursa, bəs necə olur ki, həyatları bir qoyunun həyatından fərqli olur? Bəşər tarixi qanla yazılmışdır; insanların istəklərini qırmaq üçün zorakılığın açıq şəkildə tətbiq olunduğu bir tarixdir bu. Məgər, Hitler milyonlarla yəhudini təkmi məhv etdi? Onun yolunda yalnız istəyərək deyil, əylənərək adam öldürən, işgəncə edən minlərlə köməkçiləri var idi. İnsanın insana qarşı qəddarlığına hər yerdə - qanlı müharibələrdə, cinayət və təcavüzlərdə, güclünün gücsüzü istismar etməsini, işgəncəylə qarşılaşan, əziyyət çəkən insanların ah-nalələrinə heç kimin qulaq asmamasına, belə hallara qarşı hər kəsin ürəyini soyuq saxlamasıyla azmı rastlaşmışıq? Bütün bunlar Hobbs kimi fikir sahiblərinin “homo homini lupus” (insan insanın qurdudur) inancına yönəltdi. Bu reallıqlar bu gün də çoxumuzu, insanın anadangəlmə qəddar və dağıdıcı olduğunu, ən çox sevdiyi əyləncədən, daha qəddar qatillərdən qorxduğu üçün imtina edən bir qatil olduğu barədə düşündürür.\nHalbuki hər iki tərəf də bizi qarışıqlığa salır. Keçmişdə aşkar ya da gizli bir çox qatili ya da sadisti şəxsən tanımış ola bilərik, amma bunlar “mütləq” deyil, istisnadır. Sizin, mənim ya da bir çox normal insanın quzu cildinə girmiş qurdlar olduğuna, "əsl şəxsiyyətimiz"in bu vaxta qədər bizim heyvan kimi davranmağımızın qarşısını alan qadağalardan xilas olduğumuz zaman ortaya çıxacağınamı inanmalıyıq? Doğru olmadığını sübut etmək asan olmasa da bu fikir çox da inandırıcı deyil. Gündəlik həyatımızda insanların qorxu hissi keçirmədən edə biləcəkləri xeyli zülm və sadizm imkanları var, amma bir çox insanlar bu imkanlardan istifadə etmir. Əslində insanların çoxu zülm və sadizmlə qarşılaşarkən buna neqativ reaksiya göstərirlər.\nElə isə bu məqamda üzərində dayandığımız ziddiyyətdən başqa və ondan daha yaxşı bir şərh tapıla bilərmi? Bu problemin ən sadə cavabı kimi, az sayda qurdla bir çox qoyunun bir yerdə yaşadığını qəbul edəkmi? Qurdlar öldürmək, qoyunlar isə birinin arxasınca düşüb getmək istəyirlər. Buna görə qurdlar qoyunlara adam öldürtdürür, cinayət işlətdirir; qoyunlar da xoşladıqlarına görə deyil, sadəcə kiminsə arxasınca düşmək istədikləri üçün buna boyun əyirlər. Yenə də qatillər, onların etdiklərində haqqlı olduqlarını sübut etmək üçün nağıllar uydurmaq məcburiyyətində qalırlar. Qoyunların çoxunun özləri kimi davranmalarını təmin etmək üçün qurdlar, azadlıqlarının təhdid edildiyini, süngülənən körpələrin, namusları tapdalanılan qadınların əzilmiş ləyaqətlərinin qisasını aldıqlarını söyləyirlər. Cavab ağlabatan görünür, amma yenə də bəzi şübhələr qalmaqdadır.Bu cavabla iki eyni insan irqinin-qurdların və qoyunların olduğunumu demək istəyirlər? Bundan əlavə, elə yaranmadıqları halda, necə olur ki, qoyunlar, zorakılıq onlara müqəddəs bir vəzifə kimi bəxş edilsə də, qurd kimi davranmağa razı salınırlar? Qurdlar və qoyunlarla əlaqədar mülahizələrimiz ağlabatan deyil, belə olan halda qurdların, insan yaradılışının əsas xüsusiyyətlərini özündə əks etdirməsi, digərlərinə nisbətən özünü daha açıq bir şəkildə göstərməsimi doğru hesab olunmalıdır? Bütün bunlardan sonra, bu iki tərəfli ehtimalın tamamilə yanlış olduğunu da düşünə bilərik. Bəlkə insan həm qurddur həm də qoyun - ya da nə qurddur nə də qoyun.\nXalqların düşmənlərini yox etmək yolunda ən dağıdıcı vasitələrdən istifadə etməyi nəzərdə tutduqları, özlərinin də bu fəlakətdən özlərinin də məhv olacaqlarını bildikləri halda məqsədlərindən əl çəkmədikləri bir vaxtda, bu sualların cavablandırılması böyük əhəmiyyət daşıyır. İnsanın anadangəlmə məhv etməyə meylli olduğuna, şiddət və zorakılıq tətbiq etməyin insanın təbiətindən irəli gəldiyinə özümüzü inandırsaq, dünya miqyasında artan vəhşiliyə qarşı müqavimətimiz azalacaqdır. Bəzilərimiz daha qabarıq olmaq şərtilə, hamımız qurduqsa, onda qurdlara müqavimət göstərməyimizin nə mənası var ki?\nİnsanın qurd yoxsa, quzu olması sualı, daha geniş və daha ümumi bir mənada, Qərbdəki elmi və fikri düşüncənin ən əsas problemlərindən birinin başqa şəkildə təzahürüdür: insan əslində pis və yararsızdırmı, yoxsa yaxşı və qüsursuz hesab edilə biləcək bir varlıqdırmı? Tövratda insan fundamental olaraq yararsız qəbul edilmir.Adəmlə Həvvanın Tanrının buyruğunu dinləməməsi günah hesab edilmir; kitabın heç bir yerində bu qarşıçıxmanın insanı qəddarlaşdırması barədə bir şey yoxdur. Tam əksinə bu qarşıçıxma insanın özünü tanımasını, seçim imkanından istifadə etməyini təmin edir. Beləcə son aydınlaşdırmaya əsasən bu ilk qarşıçıxma hərəkəti, insanın azadlığa doğru atdığı ilk addımdır. Elə aydın olur ki, Adəmlə Həvvanın bu “qayda pozuntusu” Tanrının planlaşdırdığı bir şeydir, çünki peyğəmbərlərin gətirdiyi görüşə görə insan, cənnətdən qovulmasaydı, öz tarixini yarada bilməyəcək, insani güclərini inkişaf etdirə bilməyəcək, hələ tam fərd olmadığı köhnə yaşayışının yerinə tam inkişaf etmiş bir fərd olaraq təbiətlə yeni bir uyğunlaşma qura bilməyəcəkdi. Bundan başqa peyğəmbərlərin “Xilaskar”ın gələcəyi barədə söylədikləri fikirlərində də insanın qətiyyən təməldən pis olmadığı və Tanrının xüsusi bir lütfü olmasa xilas ola bilməyəcəkləri ideyası özünü göstərir. Ancaq bu fikirlərdə insanın yaxşılıq bacarığının hər zaman üstünlük təşkil edəcəyi kimi bir məna da yoxdur. İnsan pislik etdikcə daha da zalımlaşır. Buna görə zülm etdikcə Fironun ürəyi "daşlaşır", elə daşlaşır ki artıq dəyişmək ya da tövbə etmək imkanı qalmır. Tövratda yaxşılıq etməklə yanaşı pis əməllərlə məşqul olanlardan da nümunələr verilir; Kral Davud kimi böyük şəxslər belə pislik edənlərin sırasında sadalanır. Tövratdakı fikir, insanın iki seçim haqqının-yaxşılıq və pislik etmək seçiminin-olduğu, insanın yaxşı ilə pis, alqışla lənət, həyatla ölüm arasında seçim edə biləcəyi əsasında durur. Tanrı belə insanın bu seçiminə müdaxilə etmir; yaxşılıq etməyin yollarını öyrətmək, pisliyi insanlara tanıtmaq, insanları xəbərdar etmək və müqavimət göstərmələrini təmin etmək məqsədi ilə elçilərini, peyğəmbərlərini göndərərək onlara kömək edir.Bunlar yerinə yetirildikdən sonra insan "iki istiqamətli cəhdi" ylə (yaxşılığa və pisliyə yönəlmiş səyiylə) başbaşa buraxılır və qərar vermək onun öz öhdəsinə düşür.\nBunun Xıristiyanlıqdakı inkişaf yolu biraz fərqlidir. Xristian Kilsəsinin inkişafı mərhələsində Adəmin qarşıçıxması günah hesab olundu. Bu, elə böyük bir günah idi ki, təkcə Adəmin şəxsiyyətini pozmaqla kifayətlənmədi onun bütün övladlarını da ləkələdi; belə ki, insan artıq öz təşəbbüsü ilə belə bu pislikdən xilas ola bilmirdi. Ancaq Tanrının lütfü, ölən İsanın insanlar üçün zühur etməsi, insanlığın çirkinliklərinə son qoya bilər, İsanı qəbul edənlərə xilas yolunu aça bilərdi.\nBu ilk günah törədilişinə kilsədə də qarşı çıxdılar. Pelaqin buna qarşı çıxsa da müvəffəqiyyət qazana bilmədi. Kilsə daxilindəki “yenidəndoğuluş” inananlar buna birbaşa qarşı çıxmasalar da bu fikri çürütməyə çalışdılar; halbuki eyni zamanda kilsə daxilində bəzi kəslər buna daha qabarıq şəkildə qarşı idilər.Lüterə gəlincə o, insanın doğuşdan yaramaz olduğu barəsində daha əsaslı bir inanca sahib idi; halbuki “intibah” və “maarifçilik” dövrünün ziyalıları buna əks istiqamətdə böyük bir addım atdılar. Bu mütəfəkkirlər, insanda pisliyin tamamilə dövrün şərtlərinin nəticəsində yarandığını, buna görə insanın seçim şansının olmadığı fikrini müdafiə edirdilər. “Pislikləri əmələ gətirən şərtləri dəyişdirin, onda insanın anadangəlmə yaxşılığı dərhal ortaya çıxacaq” deyirdilər. Bu fikir Marksla onun davamçılarının da düşüncələrinə təsir etmişdir. İnsan təbiətinin yaxşı olduğuna olan inanc “intibah”la başlayan böyük iqtisadi və siyasi inkişafın bir nəticəsi olaraq insanın özünə inamının artmasından irəli gəlirdi. Bunun əksinə, Birinci Dünya Müharibəsiylə başlayıb Hitlerlə Stalindən sonra da universal məhv hərəkatı üçün edilən bu günki hazırlıqlara qədər uzanan Qərbdəki əxlaqi çöküş, insan təbiətində pisliyin hökm etməsinə olan ənənəvi inancı geri qaytardı. Ənənəvi inancın geri qayıtması, insanın anadangəlmə daşıdığı pislik bacarığının təhlükəsiz hesab olunmamasına qarşı əslində şəfalı bir məlhəmdir - amma bu mövqe, insanlığa olan inamını itirməyən şəxslərin, bəzən səhv başa düşülərək, bəzən də fikirləri qəsdən dolaşdırılaraq lağ edilmələrinə gətirib çıxardı.\nİnsanın pislik bacarığını görməməzlikdən gəlməklə günahlandırılan, fikirləri səhv qiymətləndirilən biri olaraq mən, düşüncələrimdə bu tip romantik bir optimizm olmadığını bildirmək istəyirəm. Uzunmüddətli tibbi təcrübələrdən keçən, insan düşüncələrinə yaxşı bələd olan bir şəxs kimi mənim insanın içindəki dağıdıcı gücləri zərərsiz hesab etməyim həqiqətən də çox çətin olardı. Bir psixiatr ağır xəstələrdə bu dağıdıcı qüvvələrin təsirini görür, bu güclərin qarşısının alınmasının və ya enerjini başqa bir yaradıcı istiqamətə yönəltməsinin nə qədər çətin olduğunu öz təcrubələriylə təyin edir. Birinci Dünya Müharibəsinin başlanğıcından indiyə kimi pisliyin sel kimi ətrafa yayılmasına və məhvlərə şahid olmuş biri üçün insan dağıdıcılığının şiddətini və intensivliyini görməmək qeyri-mümkündür. Bununla birlikdə indiki vaxtda insanları-ziyalıları olduğu kimi adi insanları da-getdikcə artan bir sürətlə qucaqlayan çarəsizlik duyğusu onları yenidən çürümə və ilkin günah fikrini mənimsəməyə apara bilər. Bu tərz baxış, insanın anadangəlmə daşıdığı dağıdıcılığın nəticəsi olaraq, müharibələrin dayandırılmayacağı fikrini müdafiə edən məğlub kütlənin şüuruna yerimiş tabudan başqa bir şey deyil. Qüsursuz reallığa əsaslanaraq öz-özünü yüksəldən bu fikir iki səbəbə görə düz deyil. İlk əvvəl, dağıdıcılıq cəhdlərinin intensiv olması heç də bunların məğlubiyyətsiz və ya təsir edəcək cəhdlər olması demək deyil. Bu fikirdəki ikinci səhv isə müharibələrin hər şeydən çox emosional qüvvələr səbəbiylə baş verməsi fikrinin üzərində durmaqdır. İctimai və siyasi faktların təzahüründə bu "emosionallıq" səhvinin üzərində çox dayanmaq gərəksizdir. Müharibələr siyasət, hərb və biznes sahəsindəki liderlərin torpaq qazanmaq, təbii qaynaqları ələ keçirmək, ticari mənfəətlərini təmin etmək məqsədi ilə verilən qərarlarının nəticəsində baş verir. Müharibələr başqa bir xarici qüvvədən qorunmaq, gerçək ya da fərz edilən təhdidlərə qarşı müdafiə məqsədi ilə, ya da liderlərin şəxsi şöhrət və nüfuzlarını artırmaq məqsədilə edilir. Bu rəhbərlər adi bir insandan çox da fərqli olmayan, başqalarının rifahına görə öz məqsədlərindən güzəştə getməyən eqoist adamlardır, amma zalım və pis adamlar da deyillər.\nBu cür adi bir həyat içərisində zərər verməkdən çox yaxşılıq edən insanlar milyonları idarə edəcək, ən dağıdıcı silahların nəzarətini ələ keçirəcək vəziyyətə qalxdıqda, çoxsaylı zərərlərə səbəb ola bilərlər. Mülki həyatda onlar, ən yaxşı halda öz rəqiblərini məhv edə bilərlər, halbuki güclü və suveren dövlətlərdən ibarət olan dünyamızda ("suveren" sözü burada, dövlətin hərəkətlərini məhdudlaşdıran, hər hansı bir əxlaq normasına tabe olmayan deməkdir) bütün insan irqini məhv edə bilərlər. Bəşəriyyət üçün əsl təhlükə, idarəetmənin hansısa fövqəladə qüvvələrin, -Şeytan və ya sadist birinin deyil-adi bir insanın əlinə keçməsidir.Müharibə etmək üçün silahların lazım olduğu kimi, milyonlarla insanın həyatını təhlükə qarşısına atmağa və qatil olmağa sövq etmək üçün də nifrət, hirs, dağıdıcılıq və qorxu kimi təhlükləli hisslər lazımdır. Bu ehtiraslar müharibəni başlatmaq üçün lazımi şərtlərdir; müharibənin səbəbləri deyildir; silahların və bombaların ayrılıqda müharibə səbəbi olmadığı kimi. Analitiklər nüvə müharibəsinin bu səbəbdən ənənəvi müharibələrdən fərqləndiyini bildirirlər. Hər biri yüz minlərlə insanı öldürə biləcək gücdə olan nüvə başlıqlı mərmiləri bir düyməyə basaraq göndərən adamın bir əsgərin süngü və ya avtomatla insan öldürməsi kimi bir təcrübədən keçməsi elə də vacib deyil. Nüvə raketləri atmaq əməliyyatı insan şüurunun üzərində bir buyruğu yerinə yetirməkdən başqa bir şey olmasa da, belə bir şeyi edə bilmək üçün şəxsiyyətin daha dərin qatlarında, həyata qarşı dərin bir laqeydlik duyğusunun olub-olmaması düşünülməlidir.\nBuna görə insan meyllərini ən pis və ən təhlükəli edən üç faktı nəzərinizə çatdıracağam; bunlar, ölüm sevgisi, xəstəlik halını almış nasizm və birlikdə yaşayan insanlar arasındakı (ailə üzvləri) cinsi əlaqədir. Bu üç meyl birləşərək insanı yıxmaq üçün yıxmağa, nifrət etmək üçün nifrət etməyə aparan "çürümə əlaməti" ni yaradır. "Çürümə əlamətləri" nin qarşısına "inkişaf əlamətləri" dediyim şeylə alacağam; bu ölüm sevgisinə qarşı həyat sevgisini, nasizmə qarşı insan sevgisini, qandaşla cinsi əlaqə anormallığına qarşı müstəqilliyi əhatə edir. Bu iki istiqamətdən biri çox az adamda axıra qədər inkişaf etmişdir. Amma hər insanın öz seçdiyi yolda, həyat ya da ölüm, yaxşılıq və ya pislik yolunda irəliləməsi öz seçimidir.


PAŞA Bank 2019-cu ilin ilk 6 aylıq maliyyə nəticələrini açıqladı - XALQQAZETI.COM\nBankın xalis mənfəəti 30 iyun 2019-cu il tarixinə bitən 6 ay üzrə 35,696 min AZN olmuşdur ki, bu məbləğ keçən ilin ilk 6 ayı üçün 35,394 min AZN təşkil etmişdir. 30 iyun 2019-cu il tarixinə faiz gəlirləri 131,520 min AZN səviyyəsinə çatmışdır. 30 iyun2018-ciil tarixinə bu məbləğ 109,031 min AZN olmuşdur.\nQeyri-faiz gəlirləri 30 iyun 2019-cu il tarixinə 21,338 min AZN təşkil etmişdir ki, bu da ümumi əməliyyat gəlirlərində 17% pay deməkdir. Bankın ümumi əməliyyat gəlirləri keçənilləmüqayisədə 29% artaraq 125,517 min AZN səviyyəsinə çatmışdır. Qeyri-faiz gəlirlərinin əsas hissəsini dilinqəməliyyatlarından gəlir təşkil edir – 8,425 min AZN və ya 39%. Bu o deməkdir ki, sövdələşmələrdən gəlirlərin ümumi əməliyyat gəlirlərdəki payı 7%-dir. Xalis haqq və komissiya gəlirləri 12,126 min AZN təşkil edir ki, bu da qeyri-faiz gəlirlərinin 57%-i, ümumi əməliyyat gəlirlərinin isə 10%-i deməkdir.\n30 iyun 2019-cu il tarixində bitən 6 ay üzrə Bankın ümumi əməliyyat xərcləri keçən ilin eyni dövrü ilə müqayisədə 21% artaraq 52,751 min AZN təşkil etmişdir. 30 iyun 2019-cu il tarixində bitən 6 ay üçün xərcin gəlirə nisbəti əmsalı 42% təşkil etmişdir. 2018-ciilin eyni dövrü üçün həmin məbləğ müvafiq olaraq 45% təşkil etmişdir. PAŞA Bank hazırda xərclərin hesablanması metodologiyasını tətbiq edir. Bu təşəbbüs məhsul və seqmentlərin təhlili üçün daha dəqiq məlumat əldə etməyə imkan verəcək. Bu da öz növbəsində qiymətlərin formalaşması mexanizminə öz müsbət töhfəsini verəcək.\nÖz aktivlər portfelinin şaxələndirilməsi ilə bağlı qəbul etdiyi strateji qərar nəticəsində Bank müştərilərinə təklif etdiyi xidmətlərin düzgün balansını saxlamağa nail olmuşdur. 30 iyun 2019-cu il tarixinə PAŞA Bankın məcmu aktivləri 5,043,308 min AZN təşkil etmişdir ki, bu da 2018-ciilin müvafiq tarixində qeydə alınmış 4,469,931 min AZN ilə müqayisədə 13% artım deməkdir.\nPul vəsaitləri və onların ekvivalentləri – 21.9%\nMüştərilərə verilmiş kreditlər – 36.8%\nİnvestisiya qiymətli kağızları – 26.7%\nKredit təşkilatlarından alınacaq məbləğlər – 10.8%\nDigər aktivlər – 3.8%\nBankın məcmu kreditləri 30 iyun 2019-cu il tarixinə 1,920,982 min AZN məbləğinə çatmışdır. Bu 2018-ciilin eyni dövrü ilə müqayisədə 23% artım deməkdir.\n30 iyun 2019-cu il tarixinə kredit portfelinin effektiv ehtiyat dərəcəsi 3.4% olmuşdur. Bu faiz dərəcəsi 30 iyun 2018-ciil tarixinə olan 3.9% göstərici ilə müqayisədə stabil qalmışdır.Kredit portfelinin keyfiyyəti Bankın əsas hədəflərindən biridir və ciddi nəzarət altındadır. PAŞA Bankın olduqca əhatəli kreditvermə və risk qiymətləndirmə prosesi var. O cümlədən, bu proses Bankın kredit risk mütəxəssisləri tərəfindən mütəmadi olaraq təkmilləşdirilir. Bütün bu proseduralar ehtiyat məbləğində ciddi dəyişiklik və gözlənilməz nəticələrin qarşısını alır və məqbul proqnozların verilməsinə şərait yaradır.\nPAŞA Bank illər ərzində formalaşdırdığı münasibətlərə və xidmətlərinin keyfiyyətinə əsaslanan müştəri bazasını artırmaqda davam edir. 30 iyun 2019-cu il tarixinə müştəri hesabları 2018-ciilin eyni dövrü ilə müqayisədə 11% artaraq 3,689,164 min AZN səviyyəsinə çatmışdır. Nəticədə, məcmu kreditlərin müştəri hesablarına nisbəti əmsalı 30 iyun 2018-ciil tarixinə müşahidə olunan 49% göstəricisi ilə müqayisədə artaraq 52% olmuşdur.\nBankın 30 iyun 2019-cu il tarixinə məcmu kapitalın adekvatlıq əmsalı 12% olmuşdur (30 iyun 2018-ciil tarixində bu göstərici 11% təşkil etmişdir).Eyni zamanda bank 2019-cu ilin ilk 6 ayı ərzində 45,232 min AZN dividend ödəmişdir.PAŞA Bank 519,962 min AZN təşkil edən məcmu kapitalına görə ən iri kommersiya bankı mövqeyini qoruyub saxlamışdır.\n8 Oktyabr 2019 16:15 - XƏBƏRLƏR


Çin Silikon Mətbəx əşyaları fabriki və istehsalçıları | SJJ\nSilikon əşyalar indi bütün dünyada daha populyardır. Yemək silikon materialının üstünlüyü və Fahrenhayt -50 ilə +300 dərəcə arasında dözüm qabiliyyəti sayəsində insanlar Mətbəxdə istifadə üçün uyğun bir çox məhsul hazırlayırlar.\nSilikon əşyalar indi bütün dünyada daha populyardır. İnsanlar qida növü silikon material və -50 ilə +300 dərəcə fahrenhayt arasındakı temperaturu davam etdirmə qabiliyyəti sayəsində insanlar mətbəxdə istifadə üçün uyğun bir çox məhsul hazırlayırlar.\nBiz Pretty Shiny Hədiyyələrimizdə silikon qablar və lövhələr, silikon plitə paspasları, silikon bankalar, silikon kavanoz açıcıları və örtükləri, silikon qaşıqlar, silikon uçucular, silikon huni, silikon təmizləyici fırçalar və s. Kimi bir çox mövcud məhsul var. Fonksiyonlar xaricində logolar təbliğ, reklam, iş və hədiyyələr üçün silikon mətbəx əşyaları üzərində rəng basma, rəngləmə və ya rəngsiz basma yolu ilə basdırıla bilər. Peşəkar texniki heyətimiz, müştərinin tələblərini ödəmək üçün daha çox məhsul yaratmağa çalışır. Xüsusi dizaynlar istənilən vaxt qarşılanır. Silikon mətbəx əşyalarının işinizin genişləndirilməsində faydalı olacağına əminik.\nDizaynlar və ölçü: 2D və ya 3D, Mövcud dizaynlarımız üçün pulsuz qəlib haqqı,\nxüsusi dizaynlar məmnuniyyətlə qarşılanır.\nLogolar: Logolar rənglənmiş və ya rəngsiz basılmış, kabartılmış və ya rənglənmiş ola bilər\nƏlavə: İplər, Kayışlar, açar halqalar, açar zəncirlər, qarmaqlar və ya müştərini izləyin\nMOQ: Dava üzrə danışıqlar aparın\nƏvvəlki: Silikon qatlanan fincanlar\nNövbəti: Silikon digərləri\nTəqlid Emaye Sancaqlar


5 İyun 2014\n“Bank of Baku” daha bir nüfuzlu mükafata layiq görülüb.Belə ki, iqtisadiyyat və biznes sahəsində “Uğur” milli mükafatı “Bank of Baku”-ya təqdim edilib. Mükafat “Azərbaycanda pərakəndə bank xidmətləri bazarının lideri. Bolkart - ən uğurlu kredit kartı” nominasiyasında verilib.\nMükafatın təqdim edilməsi mərasimində “Bank of Baku”-nun sədr müavini Abbas İbrahimov bu nailiyyətin arxasında bank kollektivinin zəhmətinin durduğunu qeyd edib. “Bu mükafat hər bir vəzifədə və hər bir səviyyədə çalışan bütün əməkdaşlarımızın böyük uğurudur”.\nXatırladaq ki, “Uğur” mükafatı “Bank of Baku”-ya sayca artıq ikinci dəfə təqdim edilir. 2007-ci ildə bank “İlin ən yaxşı pərakəndə bankı” nominasiyasında bu mükafata layiq görülmüşdür.\nMükafatın təqdim edilməsi münasibətilə “Bank of Baku”-nun Azərbaycanın həm istehlak kreditləri, həm də plastik kartlar bazarında qabaqcıl mövqelərə malik olduğu bildirilib.Belə ki, “Bank of Baku”-nun plastik kartları ilə aparılan nağdsız ödənişlərin səviyyəsi hər kəsin etiraf etdiyi bir nailiyyətdir. “Bank of Baku” Azərbaycanda ən geniş yayılmış və ilk hissə-hissə ödənişli kredit kartı – Bolkartın sahibidir.Bu gün Bolkart-dan yüz minlərlə Azərbaycan vətəndaşı istifadə edir.\n2000-ci ildə təsis edilən “Uğur” milli mükafatı yerli şirkət və müəssisələrin fəaliyyətlərinin uğur əmsalını dəyərləndirir.Hər il yüzlərlə yerli şirkət xüsusi ekspert qrupu tərəfindən nəzərdən keçirilir və onların fəaliyyətinə qiymət verilir. “Uğur” milli mükafatı Azərbaycanın iqtisadi və ictimai həyatına əsaslı töhfə vermiş şirkət və korporasiyalara verilir.


Qafqaz İslam Ordusu - Vikipediya\n10 iyul 1918 – 27 oktyabr 1918 \nDövləti Aliyyəyi Osmanlı\nŞərq Orduları qrupu\nTürkiyə türkləri, Azərbaycan türkləri, ləzgilər, gürcülər\nAzərbaycanı və Şimali Qafqazın müsəlman xalqlarını xilas etmək\nQafqaz İslam Ordusu — Osmanlı Dövlətinin 1918-ci ilin mart-avqust tarixləri arasında yaratdığı Şərq Orduları Qrupuna daxil olan hərbi birliklər. Hərbi nazir Ənvər Paşanın əmri ilə yaradılmış və tamamilə müsəlmanlardan ibarət idi. Birinci dünya müharibəsi zamanı Qafqaz cəhbəsindəki döyüşlərdə iştirak etmişdir. Nuru Paşa rəhbərlik edirdi. 12-14 min osmanlı əsgərindən ibarət olan Qafqaz İslam ordusu Azərbaycan türklərindən və Dağıstan müsəlmanlarından ibarət könüllülərin qatılması ilə təqribən 20 min sayında olmuşdur. Bakı qırğınından sonra Azərbaycanın türk-müsəlman əhalisinə qarşı həyata keçirilən kütləvi qırğınların qarşısını almaq və Dağıstan müsəlmanlarına yardım etmək məqsədi ilə Osmanlı dövləti tərəfindən təşkil edilmiş hərbi struktur olan Qafqaz İslam Ordusu, Azərbaycan Xalq Cümhuriyyətinin elan edildiyi günlərdən 1918 noyabrına qədər fəaliyyət göstərmişdir.\n1 Osmanlı dövlətinin Qafqaza ordu göndərmək qərarı\n2 Azərbaycan Xalq Cümhuriyyətinin elan olunması\n3 Qafqaz İslam Ordusunun quruluşu və güclənməsi\n4 Bolşevik-daşnak qüvvələrinin Türk ordusuna qarşı hərəkətə keçməsi\n5 Qafqaz İslam Ordusunun irəliləməsi\n5.1 Qaraməryəmin azad edilməsi\n5.2 Göyçayın azad edilməsi\n5.3 Ağsu və Kürdəmirin azad edilməsi\n6 Şamaxının azad edilməsi\n6.1 Qafqaz İslam Ordusunda yeni təşkilatlanma\n6.2 Türk ordusunun Şamaxı üzərinə yürüşü\n7 Bakı yürüşü\n7.1 Şimal və Cənub qruplarının hərəkəti\n7.2 Birinci Bakı hücumu\n7.3 İkinci Bakı hücumu\n7.4 Bakıya hücum əmri\n7.5 Bakıya hücumun ikinci günü\n7.6 Şəhərin təslim edilməsi\n7.7 Azərbaycan Xalq Cümhuriyyətinin paytaxtının Bakıya köçürülməsi\n8 Naxçıvan və Qarabağın azad edilməsi\n8.1 Andranik qüvvələrinin Şuşanı mühasirəyə alması\n8.2 Şuşanın qurtuluşu\n9 Şimali Qafqaz hərəkatı\n9.1 Şimali Qafqaz Respublikasının elan edilməsi\n9.2 Çar tərəfdarlarının Dağıstanı işğal etməsi\n9.3 Quba və Xaçmazın azad edilməsi\n9.4 Dərbəndin azad edilməsi\n9.5 Siyasi münasibətlər\n9.6 Türk ordusunun Mahaçqala üzərinə yürüşü\n9.7 Mahaçqalanın fəthi\n10 Qafqaz İslam Ordusunun geri çəkilməsi\n10.1 Bakının ingilislər tərəfindən işğalı\n10.2 Türk ordusunun çəkilməsi\nOsmanlı dövlətinin Qafqaza ordu göndərmək qərarı[redaktə | əsas redaktə]\nBirinci dünya müharibəsi illərində Osmanlı dövləti Şərq orduları qrupunun yerləşməsi\nƏnvər Paşa, başqa bir çox bilgiləri və savaşın gedişini də dəyərləndirərək, Qafqazda fəaliyyətə keçmək üçün uyğun şərtlərin doğurduğu nəticələrə vardı. 3 fevral 1918-ci ildə 6-cı Ordu komandanı Xəlil Paşaya bir məktub göndərdi. Göndərilən əmr bu məzmunda idi: "Qafqaz, Dağıstan, Türküstan, Əfqanıstan və Rusiyanın əsarəti altında olan türk və müsəlmanların yaşadışı bölgələrə, möhtac olduqları dəstəyin verilə bilməsi üçün mərkəzi Tehranda olan bir təşkilat qurulması, bu bölgələrə çalışqan və işini yaxşı bilən zabitlərin göndərilməsi, yarbay Nuru bəyin (Ənvər paşanın ögey qardaşı) Tehran Mərkəz Təşkilatının sədri olması, yarbay Şövkət bəyin Dağıstana, minbaşı Naim Cavad bəyin Əfqanıstana göndərilməsi və Xəlil paşanın uyşun görəcəyi zabitlərin də Azərbaycan və Türküstanda vəzifələndirilməsi, bu bölgələrə gedəcək zabitlərin yanına, alt heyətləri təşkil etmək üzrə ən azı 5-6 zabitin da qatılması."\nAzərbaycan Xalq Cümhuriyyətinin elan olunması[redaktə | əsas redaktə]\nQafqaz İslam Ordusunun quruluşu və güclənməsi[redaktə | əsas redaktə]\nVikimənbədə Batum müqaviləsi (AXC-Osmanlı) mövzusunda məlumatlar var.\nOsmanlı dövləti ilə Azərbaycan Cümhuriyyəti arasında 4 iyun 1918-ci ildə Batumda bir Dostluq və Əməkdaşlıq müqaviləsi imzalanmışdı. Müqaviləyə Osmanlı Dövləti Ədliyyə naziri Xəlil bəy və Şərq Orduları komandanı Vəhib paşa ilə Azərbaycan Şurayı Milli rəisi Məmməd Əmin Rəsulzadə və Xariciyyə naziri Məmməd Həsən bəy imza atmışdılar. Rəsulzadə, bu müqavilə hökmlərinə görə, Qafqazdakı türk və müsəlman xalqa qarşı qətliamın bir an öncə dayandırılması üçün Osmanlı Dövlətindən hərbi yardım istədi. Başkomandan vəkili Ənvər paşa isə gələn raportlara istinadən durumun ciddiliyini anladı və Şərq Orduları Komandanlığı tərkibində olan 5-ci Qafqaz piyada diviziyasının Qafqaz İslam Ordusu sıralarına qatılması üçün əmr verdi. Bundan sonra 5-ci Qafqaz piyada diviziyası, albay Mürsəl bəyin komandirliyi ilə Gəncəyə hərəkət etdi. Bu diviziyada 9, 10 və 13-cü Qafqaz piyada alayları, 19-cu və 42-ci süvari alayları, 5-ci Qafqaz səhra topçu alayı, 1-ci və 2-ci batareyalardan ibarət olan Şnayder topçu taboru ilə 4-cü və 5-ci batareyalardan əmələ gələn dağ topçu taboru vardı. Bundan başqa xəbərləşmə, istehkam, tibbi, səyyar xəstəxana, nəfəsli orkestr, çörəkçi kimi dəstək qolları və yardımçı bölüklər ilə qruplar xidmət edirdi. 5-ci Qafqaz piyada diviziyasının tərkibində 257 zabit, 5575 əsgər və 1266 heyvan var idi.\n5-ci Qafqaz piyada diviziyasından ilk olaraq Gəncə Müfrəzəsi adı verilən və minbaşı Cəmil Cahid bəyin (sonradan general Toydəmir) əmrindəki 9-cu Qafqaz alayı ilə minbaşı Zihni bəyin komandanlığındakı mürəttəb 2-ci süvari alayı, 4 iyunda Qarakilsənin şimalındakı Cəlaloğlundan Gəncəyə hərəkət etdi. Bu hərbi birliklər yollarına çıxan bəzi alman birliklərini zorla Tiflisə dönməyə məcbur etdilər. Bölgədəki erməni silahlılarından da təmizlədilər. Xalqın sıx sevgi nümayişləri altında Qazax və Tovuz bölgəsindən keçərək, 9-10 iyunda Gəncəyə çatdılar və Qafqaz İslam Ordusunun əmrinə girdilər. Diviziyanın geridə qalan hissəsi isə 15 iyuna qədər dalbadal Gəncəyə çatdı. Xalq Gəncədə türk əsgərlərini qurbanlar kəsərək böyük bir coşqu ilə qarşıladı. Şəhərin hər yanı qurtarıcı olaraq görülən Osmanlı dövləti və Azərbaycan bayraqları ilə bəzədildi. Beləcə artıq müsəlmanlar tərəfində savaşa biləcək həqiqi bir nizami ordu var idi.\nBolşevik-daşnak qüvvələrinin Türk ordusuna qarşı hərəkətə keçməsi[redaktə | əsas redaktə]\nQafqaz İslam Ordusunun irəliləməsi[redaktə | əsas redaktə]\nƏsas məqalə: Göyçay savaşı\n10-cu Qafqaz alayı komandiri kurmay yarbay Osman bəyə, düşmənin Göyçay üzərinə yeriməsini əngəlləmək üçün Qaraməryəm yaxınlıqlarında onların başını qatmaq vəzifəsi verilmişdi. Osman bəy Gəncədən gələcək əsl qüvvələrin cəbhəyə çatmasını gözləməmişdi. Müsüslüdə olan Qafqaz İslam Ordusu kurmay başkanı Nazim bəy ilə birlikdə öz təşəbbüsləri ilə komandan Nuru paşadan izin almadan düşmən qüvvələrinə qarçı kəşfiyyat hücumu aparılmasına qərar vermişdilər. Bu ciddi müharibədə qabaqcıl kəşfiyyat qollarından istifadə etmədən və düşmənin gücü və mövqeləri haqqında kifayət qədər bilgi toplamadan yürüş etmişdilər. Hücum anında ehtiyat qüvvələri də buraxılmamışdı. Bütün bunlarla bərabər, türk ordusunun bu cür savaşlarda sıx istifadə etdiyi yandan hücum və düşmən arxasına uzanma taktikaları da tətbiq olunmamışdı.\nGöyçay savaşında şəhid olan türk əsgərlərinin böyük bir hissəsi ilə yaralılar Gəncəyə aparıldı. Şəhidlər Gəncə ilə daha Şimal-qərbdəki Xanlar və Goranboy qəbiristanlıqlarında dəfn edildi. Bəzi şəhidlər isə İslam adət-ənənəsinə uyğun olaraq qanlı libasları ilə və şəhid olduqları yerdə dərhal o gün torpağa tapırıldı. Bu məzarlardan bəziləri Göyçay, Qaraməryəm, Bığır və İsmayıllı


“Xocalı soyqırımı – bəşəri cinayət” – AZƏRBAYCANDA VƏTƏNDAŞ CƏMİYYƏTİNİN İNKİŞAFINA YARDIM ASSOSİASİYASI\nİlk olaraq “Qarabağdır Azərbaycan” filminə baxan tədbir iştirakçıları Xocalı soyqırımı haqda fikirlərini bölüşdülər. Tədbirin moderatoru filologiya üzrə fəlsəfə doktoru İradə Musayeva bildirdi ki, Xocalı yaxın vaxtın faciəsi və Azərbaycan tarixinin real səhifəsidir: “Bu il Xocalı faciəsini 1905.az saytı ilə birgə xatırlamağı qərara almışıq. Bir sıra – Holokost, Xatın, Serebnitsa kimi faciələr var ki, bəşəriyyətin üz qarasıdır. Xocalı da onlardan biridir”. Vaxtilə işlədiyi məktəbin intizamsız şagirdi Əsgəri xatırlayan İradə xanım çıxışında vətənpərvərliyin dərsi əla oxumaqdan asılı olmadığını bildirdi: “Əsgəri pis oxuduğuna və intizamsızlıq etdiyinə görə 9-10 cu sinifləri davam etməyə qoymadılar. Məktəb onu təhsildən kənarlaşdırdı. Müharibə zamanı həmişə əla qiymətlər yazdığımız, səliqəli şagirdlərin hamısı dağılışdı, bir çoxu ölkə xaricinə getdi. Hamının intizamsız və savadsız kimi tanıdığı Əsgər isə könüllü olaraq cəbhəyə yollandı. Sonradan sinif yoldaşı danışırdı ki, döyüşlərin birində silah yoldaşları ilə birgə mühasirəyə düşüb. Mühasirəni yaranda aldığı güllə yarasından həyatını itirib. Həyatın ironiyasına bax ki, vaxtilə təhsil aldığı və intizamsız şagird kimi kənarlaşdırıldığı orta məktəb indi fəxrlə onun adını daşıyır”.\nQHT xəbərləri 152


Hatsune Miku – virtual müğənni – Yapon.az\nHome > Musiqi > Hatsune Miku – virtual müğənni\nHatsune Miku – virtual müğənni\nyaponaz, 6 il ago 0 3 min read 2\nHatsune Miku (初音ミク, 初- ilk, 音- səs, və ミク gələcək (未来 “mirai”)) – Yaponiyanın populyar və çox sevilən virtual müğənnisidir. Onu tam əminliklə dünyanın ən populyar virtual müğənnisi adlandırmaq olar. Buna özünüz də əmin ola bilərsiniz. Sadəcə google-da “The most popular virtual singer” ifadəsini axtarışa verin və nəticələr göz qabağındadır; axtarış nəticəsində tapılan saytlar və şəkillərin 90 %-i Hatsune Miku barədə olacaq.\nHatsune Miku 31 avqust 2007-ci ildə “Crypton Future Media” şirkəti tərəfindən yaradılıb. Onun səsinin sintezi üçün qadın müğənninin rəqəmsallaşdırılmış səsi ilə yanaşı “Yamaha Corporation” şirkətinə məxsus olan Vocaloid proqramından istifadə olunur. Vizual obrazı isə, tanınmış yaponiyalı illüstrator Ken Garou tərəfindən hazırlanıb. Hatsune Miku`nun səsinin əsası üçün yapon seiyusu (Seiyu – Yaponiyada çox məşhur olan səs aktyorları-müğənniləridir (声の俳優). Onlar anime, video-oyunların qəhramanlarının səslərini canlandırırlar.) Saki Fucitanın (藤田咲, oktyabr 19, 1984-cü il təvəllüdlü seiyu (声優) red.) səsi seçilib.\nMiku ilə yanaşı, Yaponiyada digər virtual müğənnilər də mövcuddur. Məsələn: Megurine Luka, Kagamine Len ve Kagamine Rin, Meiko, Kaito və s. Bütün bu virtual müğənnilər birlikdə Vocaloid adlanırlar.\nBir çoxları Mikunu Vocaloid 2 proqramı ilə hazırlanmış ilk vocaloid hesab edirlər lakin bu səhvdir. İlk vocaloid Sweet Ann adlanırdı, sadəcə olaraq, o, Miku qədər məşhur ola bilmədi.\nMiku`nun oxuduğu mahnılar, əsasən, J-POP və Dance-POP üslubunda olur. Lakin bəzən J-Rock və digər üslublara da rast gəlmək olar.\nOnun görünüşü də çox maraqlıdır. Saçının rəngi adətən firuzəyi və ya akvamarin rəngində olur və çox vaxt əlində uzun yaşıl soğan tutur. Rəsmi məlumatlara görə, Hatsune Mikunun 16 yaşı var və onun boyu 158 sm, çəkisi isə, 42 kq-dır.\nHatsune Miku yarandığı gündən etibarən həm Yaponiyada, həm də bütün dünyada getdikcə populyar olmağa başlayır və təbii ki, məşhurlaşdıqca fanatların artan tələbatlarını da müxtəlif formada ödəmək lazım idi. Bu səbəbdən onu 3D-holoqrafiya (holoqram) texnologiyası vasitəsi ilə canlandırmaq qərarına gəldilər və hazırda Miku bir çox ölkələrdə canlı konsertlərlə çıxış edir. Konsertlərin demək olar ki, hamısından video fraqmentləri Youtube kanalında izləmək olar.\nKospley aləmində də Hatsune Mikunun obrazları çox populyardır. Hansı Kospley festivalı olursa olsun, orada mütləq şəkildə ən azı 2 və ya 3 Miku obrazına rast gələcəksiniz. Yaponiyada xüsusən də Tokionun Akihabara, Şincuku və Şibuya rayonlarında Hatsune Mikuya aid kospley geyimləri, pariklər, musiqi diskləri, masa üstü fiqurlarına rast gəlmək olar.\nOnun rəsmi facebook səhifəsinin izləyicilərinin sayı 2 600 000-i keçib. Mahnıları isə, Yaponiya çartlarında ilk yerləri tutur.\nHeç kim üçün sirr deyil ki, yaponlar video-oyunları çox sevirlər, xüsusən də portativ oyun cihazlarını. Bu səbəbdən, 2 iyul 2009-cu il tarixində Hatsune Mikunun ilk video oyunu “Hatsune Miku: Project DİVA” Playstation Portable oyun konsolu üçün satışa buraxılır. Oyun qeyri-adi “Rhytm-game” üslubunda hazırlanıb. Oyun zamanı Miku mahnıları oxuyarkən oyunçu konsolun düymələrini elə basmalıdır ki, Miku musiqinin hər bir sözünü sona qədər oxuya bilsin. Əgər hər hansı bir düymə gec basılarsa mahnı sözləri səslənmir və o uğursuz alınır. Oyun çox böyük populyarlıq qazandığı üçün onun növbəti hissələri də buraxılıb. Son oyun isə, Playstation Vita və Playstation 3 oyun konsolları üçün buraxılıb və adı “Hatsune Miku Project Diva f 2nd”dır. Oyun müasir qrafika və çoxsaylı mahnı kolleksiyası ilə fərqlənir. Həmçinin, bu, oyun vasitəsi ilə siz öz otağınızda Mikunun 3D obrazının çıxışını izləyə bilərsiniz. Eyni zamanda, Miku oxuyarkən siz onun şəklini də kamera vasitəsi ilə otaqda adi insan ölçüsü və ya masa üstündə çıxış edərkən çəkə bilərsiniz.\nHatsune Miku Amerikanın çox tanınmış “Late Show with David Letterman” televiziya verilişində də çıxış edib.\nModel, müğənni, bloqqer\n“Mama” – Mei Fumizuki


Azərbaycanda benzin ucuzlaşacaq? - Rəsmi Açıqlama\nAzərbaycanda benzin ucuzlaşacaq? - Rəsmi Açıqlama\n2 aylıq güzəşt müddəti xərclərin monitorinqi və eləcə də qiymətin dəyişməsi üçün kifayət deyildir.\nNazirlər Kabinetinin ötən gün "Azərbaycan Respublikasının ərazisinə gətirilən aksiz vergisinə cəlb olunan malların aksiz dərəcələrinin təsdiq edilməsi haqqında" Azərbaycan Respublikası Nazirlər Kabinetinin 2001-ci il 19 yanvar tarixli 20 nömrəli qərarında etdiyi dəyişiklik müzakirə mövzusudur.\nLiderXeber.az iqtisadçı Vüqar Bayramovun benzinin ucuzlaşacağı ehtimalı ilə bağlı şərhini təqdim edir: "Deməli, ölkəyə daha aşağı xərclə Aİ 92 markalı və ya oxşar benzin gətiriləcək. İkincisi, Aİ 92 markalı benzinin qiyməti Tarif Şurası tərəfindən tənizmləndiyi üçün bu qiymətə bazarın təsir imkanları məhduddur.\nBununla yanaşı, əgər bu güzəştlərdən sonra ölkəyə idxal edilən Aİ 92 və ya oxşar markalı benzinin xərcində kəskin azalma olarsa o zaman şura tərəfindən qiymətlərə baxılıb benzinin qiymətinin aşağı salınması müzakirə edilə bilər.\nDəyişikliyə əsasən, 92 oktanlı benzin üçün gömrük rüsumu 15%-dən 0%-ə endirildiyini də nəzərə alsaq bu zaman xərc müşahidələrinə ehtiyac yaranacaq. Amma bu halda güzəşt müddətinin uzadılması da əsas şərtdir. Aydındır ki, 2 aylıq güzəşt müddəti xərclərin monitorinqi və eləcə də qiymətin dəyişməsi üçün kifayət deyildir.\nİdxal edilən benzinin daxili istehlak qiymətinin aşağı salınması üçün həm güzəşt dairəsinin genişləndirilməsinə, həm də güzəşt müddətinin ən azı 1 illik dövrü əhatə etməsinə ehtiyac var. Üçüncüsü, güzəştlər çox qısa müddəti, yalnız 2 ayı əhatə etməsi də diqqəti cəlb edəndir.\nGüman olunur ki, bu qərar yerli benzin istehsalı həyata keçirən Heydər Əliyev adına Bakı Neft Emalı Zavodunda təmir- yenidənqurma işlərinin aparılması ilə bağlıdır. Belə ki, yerli istehsalın azalmasının tələbə təsir etməməsi üçün növbəti 2 ayda idxalda güzəştlər tətbiq ediləcək. Bu zaman istehlakçılara yalnız yerli deyil, eyni zamanda oxşar markalı xarici benzin də təklif ediləcək. Belə görsənir ki, 2 ay müddətinin seçilməsi də onunla bağlıdır ki, həmin müddətdə istehsalın əvvəlki səviyyəyə qayıtması proqnozlaşdırılır. Bundan sonra bu idxal ilə bağlı güzəştlər ləğv ediləcək”.\nDeputat Tovuzdakı erməni təxribatı ilə bağlı çağırış etdi\nƏli Həsənovun nəvəsi ilə bağlı açıqlama: "Hazırda ailəsinin yanındadır"\n“Bunu törədən insan ola bilməz” - Millət vəkili\nQadın sürücü məhkəməyə veriləcək - Polisdən açıqlama - Video\n“Uşaqlara çörək verməyin!” - Pediatrdan valideyinlərə çağırış\nKənd təsərrüfatı nazirliyinin rəsmisi bazardakı qiymətlərə aydınlıq gətirdi\nRöyadan keçmiş qayınatasının həbs olunmasına - Reaksiya\nSumqayıtda baş verən faciədə xəsarət alan FHN əməkdaşları ilə bağlı son açıqlama\nGürcüstan sərhəd xəttini 200 metr qabağa çəkib? - DSX\nHökumət benzini niyə bahalaşdırdı? -Ekspertdən təhlükəli proqnoz\nTağı Əhmədov: “Çovdarovun iddiaları yalandır”\nDİN-dən "Qarabağ"ın azarkeşləri ilə bağlı açıqlama


ÜÇÜNCÜ FƏSİL - MüƏLLİF: ayətullah əHMƏd ehtimam\n“Qonşuluqda məscid ola-ola tək qılınan namaz – (kamil) namaz deyil.”\nCÜMƏ NAMAZI VƏ İKİ BAYRAMIN\n1) Moizə məclislərinin təşkili, öyrənmək və öyrətmək\nMƏSCİDLƏR QURANIN ÖYRƏNİLMƏSİ VƏ ÖYRƏDİLMƏSİ ÜÇÜN ƏN ÜSTÜN MƏKANDIR\n2) Nizam-intizamın təmini\nإِنَّمَا الْمُؤْمِنُونَ إِخْوَةٌ “Yalnız möminlər bir-birləri ilə qardaşdır.”\nوَ اعْتَصِمُواْ بحِبْلِ اللَّهِ جَمِيعًا وَ لَا تَفَرَّقُوا “Hamınız Allahın ipindən (möhkəm) yapışın və (heç vaxt) ayrılmayın.”\n6) Qardaşlıq və bərabərlik hissi yaradılması\nيَأَيهَّا النَّاسُ إِنَّا خَلَقْنَاكمُ مِّن ذَكَرٍ وَ أُنثىَ وَ جَعَلْنَاكمْ شُعُوبًا وَ قَبَائلَ لِتَعَارَفُواْ إِنَّ أَكْرَمَكمْ عِندَ اللَّهِ أَتْقَئكُمْ إِنَّ اللَّهَ عَلِيمٌ خَبِير\n7) İlahi şüarları uca tutmaq\n8) Duaların müstəcəb olması\n9) Qəflət yuxusundan oyanmaq\n10) Qiyamətin xatırladılması\nAyağa qalxın, çiyninizdə ağır yük olan və öz zərərinizə yandırdığınız günah atəşini namazın suyu ilə söndürün!”\nوَ أَقِمِ الصَّلَوةَ طَرَفی النهَّارِ وَ زُلَفًا مِّنَ الَّيْلِ إِنَّ الحْسَنَاتِ يُذْهِبنْ السَّيِّاتِ  “Günün iki vaxtı və gecənin əvvəlində namaz qıl.\nHəqiqətən, yaxşılıqlar pislikləri aradan aparır.”\nإِن تجْتَنِبُواْ كَبَائرَ مَا تُنهَوْنَ عَنْهُ نُكَفِّرْ عَنكُمْ سَيِّاتِكُمْ وَ نُدْخِلْكُم مُّدْخَلًا كَرِيم\nNamazın fəlsəfə və hikmətlərindən biri də əxlaqın gözəlləşdirilməsi, insanların günahlardan və bəyənilməyən işlərdən çəkindirilməsidir. Kimsə delə deyə bilər: “İnsanların cəzalandırılması üçün polis, məhkəmə və s. kifayət edər. Daha namazın adamı pis işlərdən çəkindirməsi nəyə lazımdır?” Cavab: Qoyulmuş qanunlar camaatın xəlvətdə gördüyü əməllərə təsir göstərə bilməz. Bu qanunların yalnız cəmiyyət arasında rolu var. Lakin namaz insanı aşkarda və gizlində günahlardan çəkindirən batini bir polisə bənzəyir.1\nNamazın ictimai fəlsəfələrindən biri də camaat arasında etimad hissi yaratmasından ibarətdir. Məlumdur ki, cəmiyyətdə bir-birinə qarşı inam və etimad hissi olmazsa, aləmin quruluşu, nizam-intizamı pozular, nəticədə hər şey süquta və məhvə uğrayar. Etimad hissini aradan qaldıran hər bir əməl (yalan, xəyanət, töhmət, qeybət və s.) şəriətdə günah və qadağandır. Əgər insanların bir-birinə etimadı olmasa, onların alış-verişi rövnəq tapmayacaq və ortada soyuq rabitələr, xoşa gəlməyən işlər baş verəcəkdir.\nNamazın ictimai təsirlərindən biri onun imkan daxilində məsciddə, yaxud müsəlmanların cəm olduğu məkanda qılınmasıdır. Belə ki, camaat bu namazların ictimai faydalarından bəhrələnə bilsinlər. Bu mətləb hədislərdə təkidlə bildirilmişdir.\nBir hədisdə belə buyurulur: “Qonşuluqda məscid ola-ola tək qılınan namaz – (kamil) namaz deyil.”3\nBaşqa bir hədisdə buyurulur: “Məsciddə olan mömin suda olan balığa bənzəyir.”4\nRəvayətlərdə insanlar həm camaat namazına rəğbətləndirilir, həm də orada iştirak etməyənlər pislənilir. Camaat namazına üzürsüz səbəbə görə gəlməyənlər “ümmətin yəhudiləri” adlandırılmışlar. Hətta onlarla rabitənin qırılması tövsiyə olunur.\nCÜMƏ NAMAZI VƏ İKİ\nDigər dinlərə nisbətdə İslam dininin üstünlüklərindən biri də budur ki, insanların bir yerə cəmləşməsi tez bir zamanda, heç bir xərcsiz, asanlıqla başa gəlir. Buna görə də həmin cəmiyyətdə böyük xeyirlər və müsbət nəticələr əldə edilir. İslamda ictimai namazların bəzi faydalarını yada salaq:\nİslam ictimaiyyətinin mühüm faydalarından, həmçinin namazın ictimai fəlsəfələrindən biri xütbə və moizə məclislərinin təşkili, öyrənmək və öyrətməkdən ibarətdir. Bilirik ki, insan ictimai bir varlıqdır. İnsan, heyvanların əksəriyyəti kimi tənha yaşamağı sevmir. Onlar cəmiyyət şəklində yaşayıb bir-birlərinin maddi və mənəvi ehtiyacını aradan qaldırmalıdır. Bundan başqa düzgün və ağılabatan bir yol ola bilməz. Çünki hər fərdin başqasına ehtiyacı var. Məsələn, həkim pinəçiyə, nazir bənnaya, yaxud əksinə və s. ehtiyaclıdır.\n وَ شَاوِرْهُمْ فىِ الْأَمْرِ\n“Belə isə onlarla məşvərət et.”1\nTənhalıqda və uzaq adalarda yaşayan insanların heyvanlardan çox da fərqli olmadığı artıq sübuta yetmişdir. Bəşərin elmi, ağılı və tərəqqisi məhz ictimai mühitdə kamilləşməyə qadirdir.\nİslamda məscidlər və məktəblər ictimai bir mərkəz, həmçinin elmin təkmil olduğu məkanlardır. Bu iki məkan bir-birini tamamlayır.\nMəscid, yəni İslami bir universitet. Məscid, yəni dini təlim-tərbiyə üçün seçilmiş məkan. Məscid, yəni həqiqi və imanlı əsgərlər yetişdirən İslami bir hərbi meydan. Pişnamaz duran imam İslam ordusunun baş komandanı və sülhsevərlərin qalxanıdır. Arxasındakı camaat isə onun əmri altında tərbiyə olunan əsgərlərdən ibarətdir.\nHərbi xidmətdə olan komandirlər hər gün öz əsgərlərinə “sağa dön!”, “sola dön”, “addımla marş” və s. əmrlər verməklə onları tərbiyə edir, əsgərlərin qəlbinin dərinliklərində nizam-intizam hissini oyadır və onlara əmrə tabe olmağı öyrədir. Bu ona görədir ki, döyüş meydanında düşmənlərə qələbə çalmaqla onları zəiflətsinlər.\nFilosofların baxışı bundan ibarətdir ki, xütbə insanın təlim-tərbiyəsində böyük təsirə malikdir. Buna görə də Yunan filosoflarının çoxu camaata öz əqidə və fikirlərini xütbə formasında çatdırmışlar. Məsələn, Əflatunun, Sokratın və Ərəstunun şagirdləri öz müəllimlərinin söylədikləri xütbələri toplayıb kitab halına salmışlar. Bu alimlərin özlərindən bizim dövrümüzə heç bir kitab gəlib çatmamışdır. Onların şagirdləri tərəfindən xütbələr kitab şəklində toplanmış və öz ustadlarının adlarını həmin kitablarda qeyd etmişlər.\nQuran təlimlərinin və İslam maarifinin ən mühüm yayım vasitələrindən biri cümə ilə bayram namazlarıdır. Məhz bunlar vasitəsilə dini, siyasi, ictimai xütbələr müsəlmanlara çatdırılır, onların mənəvi və maddi problemləri həll edilir.\nCamaat namazlarının ictimai faydalarından biri də əvvəldə qeyd olunduğu kimi, dini və məzhəbi nizamın yaranışı və itaət hissidir.1 Əgər sülh zamanında əsgərlərin təlimlərinə fikir versəniz, görərsiniz ki, yerinə yetirdikləri əməliyyatların çoxu cəm şəklindədir. Bu da onların komandirlərinin əmri ilə icra olunur. Bu əmr əsgərlərin ruhiyyəsində nizam-intizam hissini oyadır və bu hissi gücləndirir. Nəhayətdə isə döyüş zamanı müsbət nəticələr əldə edilir. Camaat namazında isə bütün müsəlmanların diqqəti yalnız və yalnız öz Yaradanına yönəlir. Müsəlmanlar könüllü olaraq qabaqda duran imama iqtida və itaət edir, onun moizə və xütbələrini ürəkdən dinləyir və özlərini dinin qanunlarına riayət etmək üçün hazırlayırlar.\nƏgər bir şəxs camaat namazının incəliklərini araşdırıb onu təhlil etsə, namaza tələsən müsəlmanın bir rəkətə belə gecikmək istəmədiyini görəcəkdir. Həmin müsəlman bu hərəkəti ilə öz imamına sadiqliyini və itaətini bildirmək istəyir. Bu əməlləri təkrar etməklə yavaş-yavaş onun qəlbində və əməllərində nizam-intizam çoxalır, iradəsi möhkəmlənir. Bu hiss get-gedə cəmiyyət arasında yayılır. Nəticədə, namaz insan ruhunda dərin iz buraxır, bu hiss onun ikinci təbii xasiyyətinə çevrilir.\n3) Vəhdətin yayılması\nİslami cəmiyyətin faydalarından və camaat namazının fəlsəfələrindən biri də müxtəlif millətlər arasında birlik və vəhdətin yaranmasıdır. Təbəqələr arasındakı fərqlərə (kasıb və varlı, qara və ağ dərili, güclü və zəif, fikrin və düşüncənin müxtəlifliyi və s.) baxmayaraq, camaat namazının vasitəsilə bir yerə toplaşıb dini xütbələri eşitməklə vahid əqidə, vahid düşüncə, vahid kəlmə və vahid hədəf ətrafında birləşirlər. Bəli, böyüklərin dedikləri bir kəlam da bu həqiqəti təsdiq edir: “Dinin gücü camaatın birliyindədir.” Quran belə buyurur:\n“Yalnız möminlər bir-birləri ilə qardaşdır.”1\nDoğrudan da, ayədə zikr olunan bu prinsip (qardaşlıq və birlik) müsəlmanlar arasında hakim olduğu zamanlar onlar Yer kürəsinə və elm aləminə hakim idilər. Lakin çox keçmədi ki, təfriqə nəticəsində düşmənlər onlara qələbə çaldılar. Nəticədə, pis və acınacaqlı vəziyyətdə yağıların əsarəti altına düşdülər. Bu cəhətdən də pusquda durmuş düşmənlər həmişə müsəlmanlar arasında ixtilaf salır və onları bir-birilə vuruşdururdular ki, necə deyərlər, “bulanmış sudan balıq tutsunlar.” Quran isə bir daha vəhdəti yadımıza salaraq parçalanmamağımızı əmr edir və buyurur:\nوَ اعْتَصِمُواْ بحِبْلِ اللَّهِ جَمِيعًا وَ لَا تَفَرَّقُوا\n“Hamınız Allahın ipindən (möhkəm) yapışın və (heç vaxt) ayrılmayın.” 1\n4) Camaatın mütəşəkkilliyi\nİslamın əvvəllərində düzgün icma və əqidə birliyi vasitəsilə güclü qüvvə təşkil olundu və müsəlmanlar yarım əsr ərzində Fransa və İtaliya sərhədlərindən tutmuş indiki İspaniya (Əndəlos), Ərəbistan, Afrikanın bəzi hissələrinə, Misirə, Həbəşə, hətta Asiyada Çin divarına kimi yayılaraq İslam hökmlərini hakim etdilər. Belə ki, dünya mütəfəkkirləri bu heyrətedici mənzərəni seyr etdikdə müsəlmanların tərəqqisinin fəlsəfəsini müxtəlif cür təfsir və şərh etməyə başladılar. Bu alimlərdən biri belə bir sualla –“Müsəlmanların irəliləyişinin sirri və fəlsəfəsi nədən ibarətdir?” – bütün insanlara müraciət edərək xahiş edir ki, cavab yazıb filan ünvana göndərsinlər. Yüzlərlə cavab gəldikdən sonra onları araşdırıb belə bir nəticəyə gəlir: “Bunun fəlsəfəsi və sirri müsəlmanların güclü imanı və onların möhkəm birliyidir.”\n5) Dərdləşmə məkanı\nCamaat namazının digər fəlsəfələrindən biri də insanların bir-birindən xəbər tutması, həmçinin müşküllərin həll olunub ehtiyacı olanlara yardım edilməsidir. Belə ki, hər gün kəndlərdə və şəhərlərdə bir neçə dəfə camaat namazı təşkil olunmaqla həmin məntəqənin əhalisi bir-birilə görüşüb vəziyyətlərindən xəbərdar olur, ehtiyacı olanlara kömək əli uzadırlar. Əgər camaat namazında kimsə olmasa, möminlər onu bir-birilərindən soruşur. Xəstədirsə, yoxlamağa gedirlər. Nəhayətdə hər nə müşkülü varsa, əl-ələ verərək onu aradan qaldırmağa çalışırlar.\nBu dairə nə qədər geniş olarsa, ictimai faydalar da bir o qədər çoxalar. Buna görə də böyük məscidlərdə camaat, cümə və bayram namazları təşkil edilir, müxtəlif xütbələr və moizələr oxunur. İctimai-siyasi, dini və s. məsələlər açıqlanır, müsəlmanların dünyagörüşü və məlumatı artır. Nəticədə bir sıra müşküllər həll olunur, mənfəət əldə edilməsi ilə yanaşı ədalətə və kamilliyə doğru addım atılmış olur. Bu növ toplum cəhalətdən uzaqlaşma, aydın düşüncə, dost-düşməni tanıma, islahatlar, vəhdət və s. camaat namazının faydalarından sayılır.\nCamaat namazının sirlərindən və faydalarından biri də müxtəlif insanların arasında mövcud olan qardaşlıq və bərabərlik hissidir. Bu, İslam dininin mühüm prinsiplərindəndir. Quran buyurur:\n“Ey insanlar, həqiqətən, biz sizi əvvəlcə bir ata və anadan (Adəm və Həvva) yaratdıq, sonra isə müxtəlif qrup və qəbilələrə ayırdıq ki, bir-birinizi tanıyasınız. Həqiqətən, sizlərdən Allah yanında ən üstün şəxs təqvalı olanlarınızdır.”1\nBu barədə Əhli-beytdən (ələyhimussalam) çoxlu rəvayətlər zikr olunmuşdur.\nİslamın bərqərar olmasından 14 əsr keçməsinə baxmayaraq, bu üsul əməli şəkildə təsdiqlənməkdədir. Belə ki, İslam qara və ağ dərili insanları bir-birinə qardaş bilir, var-dövləti, məqamı üstünlük saymır. Hətta dünyanın inkişaf etmiş ölkələri bu günədək millətlər arasında qardaşlığı və bərabərliyi təmin edə bilməmişlər, təbəqə üstünlükləri aradan qaldırılmamış-\nHazırda Amerikada qara dərili insanların institutları, avtobusları, restoranları və s. ağ dərililərdən ayrıdır. Qara dərililər həmişə ağ dərilərlə qaynayıb-qarışmaq və eyni cəmiyyətdə əl-ələ verib bərabərcəsinə aram həyat sürmək istəyirlər.\nBu məzhəbi yığıncaqlar bir daha İslam əleyhinə olan dar düşüncəli insanların nəzəriyyələrinin yalan və puç olduğunu göstərir. Belə ictimai ibadətlər sanki minlərlə müsəlmanın varlığından təşkil olunmuş imanı bildirir. Bu iman fədakar və mömin bir insan obrazı yaradır. Belə məclislər İslam düşmənlərinin və münafiqlərin qarşısında duran məğlubedilməz bir qüdrəti ifadə edir.\nHər bir insan qeyri-İslami ölkələrdə məscidlər və ya müsəlman yığıncaqlarını gördükdə onun nəzərində İslam və Quranın əzəməti daha da böyüyür. O, bir daha vəhdətin əhəmiyyətini dərk edir. Bayram namazının səsi dünyanın müxtəlif yerlərində radio, televiziya və s. vasitələrlə yayıldığı zaman hər bir imanlı qəlbə sanki güclü təkan verir.\nİctimai namazların başqa bir faydası duaların qəbul olmasıdır. Çünki bu cəmiyyət arasında müxtəlif insanlar, o cümlədən qəlbisınıq, kasıb və s. vardır. Onlar razü-niyaz və dua etməklə Allah-təaladan əfv olunmalarını, günahlarının bağışlanmasını, dünya və axirət işlərinin islahını istəyirlər. Buna görə də Haqq-təala rəhmət qapısı açaraq onların dualarını qəbul edəcək və onlar İlahi əfvə nail olacaqlar.\nBu namazların başqa bir fəlsəfəsi Qiyamətin və Axirət gününün əzəmətinin yada salınmasından ibarətdir. Bu barədə bir çox hədislər zikr olunmuşdur. Namazda insanların bir yerə cəm olması onların Qiyamət günü bir yerə toplaşıb İlahi ədaləti qarşısında hesab verməsinə bənzəyir. Namaz qılmaq sanki yoxlama və təftiş rolu oynayır. Belə ki, namazını bitirib öz işinin ardınca gedən şəxs sanki Qiyamət haqq-hesabını qurtarıb ona təyin olunmuş cəzanın1 ardınca gedir. Qısa surətdə desək, namaza durmuş minlərlə insan diqqəti yekdil surətdə bir hədəfə yönəldərək Yeganə Allahı acizliklə çağırır, Ona ibadət edirlər. Böyük məscidlərdə, xüsusilə həcc mərasimində yerinə yetirilən bu namazlar Axirət aləmindəki həqiqətlərin bir nümunəsinə bənzəyir.\n“Ayağa qalxın, çiyninizdə ağır yük olan və öz zərərinizə yandırdığınız günah atəşini namazın suyu ilə söndürün!”1\nوَ أَقِمِ الصَّلَوةَ طَرَفی النهَّارِ وَ زُلَفًا مِّنَ الَّيْلِ إِنَّ الحْسَنَاتِ\nيُذْهِبنْ السَّيِّاتِ \n“Günün iki vaxtı və gecənin əvvəlində namaz qıl. Həqiqətən, yaxşılıqlar pislikləri aradan aparır.”2\n“Ərbəine şeyx Bəhai” kitabında belə bir rəvayət var:\n“Səhabələrdən biri naməhrəm qadını öpəndən sonra peşiman olub Peyğəmbərin (salləllahu ələyhi və əlihi və səlləm) hüzuruna gəldi. Yuxarıdakı həmin mübarək ayə nazil oldu. Həmin səhabə soruşdu: “Bu bağışlanma mənə aiddir, yoxsa hamıya?” (Yəni, hər günahkarın günahı namaz vasitəsilə bağışlanır, yoxsa bu ayə yalnız mənə aiddir?). Həzrət buyurdu: “Sənə məxsus deyil, mənim bütün ümmətimə aiddir.”\nHəmin kitabın başqa bir hissəsində Peyğəmbərimizdən (salləllahu ələyhi və alihi və səlləm) belə rəvayət edilir: “Məni peyğəmbərliyə seçən Allaha and olsun ki, sizlərdən hər kəs namaz üçün ayağa qalxıb dəstəmaz almağa başlayanda onun bədən üzvlərindən1 günahlar tökülər. Üzü qibləyə durub, diqqətini Allaha yönəldib iqamə deyərkən onun bütün günahları bağışlanar. O, yenicə anadan olmuş uşağa bənzəyər. Gündəlik beş dəfə qılınan namaz beş axar çaya bənzəyər. Hər gün bu beş çayda beş dəfə yuyunan insanın bədənində çirk qalmadığı kimi beş dəfə namaz qılan şəxsin əməlləri də günahlardan təmizlənər.”\nBu mübarək hədis bütün günahların (istər böyük günah, istərsə də kiçik) namaz vasitəsilə bağışlandığını göstərir. Bir neçə rəvayətdə isə yalnız kiçik günahların namaz vasitəsilə bağışlandığı bildirilir. Buna görə də mütləq olan birinci rəvayəti şərti olan başqa rəvayətlərdən önə keçirir. Ola bilsin, kimsə nöqsan tutub deyə bilər ki, burada kiçik günahlar nəzərdə tutulmur. Çünki əgər hər kəs böyük günahlardan çəkinərsə, “Nisa” surəsinin 31-ci ayəsinə görədir:\n“Əgər nəhy edilmiş böyük günahlardan çəkinsəniz, kiçik günahlarınızın üstünü örtər və sizi yaxşı bir yerə daxil edərik.”\nBu ayəyə əsasən günahların bağışlanmasında daha namaza ehtiyac yoxdur.\nCavab: Kəbirə (böyük) günahlar olmadığı surətdə həm namaz, həm də kəbirə günahlardan çəkinmək hər biri ayrılıqda səğirə (kiçik) günahların bağışlanmasına səbəb olur. Kəbirə günahlar olduğu surətdə isə namaz səğirə günahların kəffarəsi olar. Rəvayətlərin zahiri mənası budur ki, namaz günahların kəffarəsidir. Bir halda ki, böyük günahlardan çəkinmək lazımdır.\n“Həzrət Əli (əlyhissəlam) buyurur: “Beş namaz arasında olan günahların kəffarəsidir. Bir halda ki, böyük günahlara yol verilməsin.” 1\nBaşqa bir nöqtə bundan ibarətdir ki, atəşi həmişə su ilə söndürmək olmur, çünki əgər şiddətlə yanan bir atəşin üstünə su töküb söndürmək istəsək, həmin su oksigen və hidrogenə parçalanacaqdır. Nəticədə parçalanmış oksigen atəş şölələrini daha da gücləndirəcək. Məsələn, əgər benzin yanırsa, onu su ilə söndürmək qeyri-mümkündür. Onu ya kimyəvi maddə, ya torpaqla söndürmək lazımdır. Buna əsasən deyə bilərik ki, günahlar da müxtəlif mərtəbələrdən ibarətdir və bəzilərinin bağışlanması üçün fərqli vasitələrə ehtiyac var. Belə günahlar namaz vasitəsilə bağışlanmaz. Məsələn, oğurluq, başqasının haqqını tapdalamaq və s. kimi günahların bağışlanması üçün əvvəlcə camaatın haqqını ödəyib onlardan halallıq almaq lazımdır. Sonra isə tövbə və namazla həmin günahlar bağışlana bilər.


19:29 29.04.2022 Siyasət\nTəcrübəmizə əsaslanaraq deyirəm ki, ən vacibi heç vaxt işğalla barışmamaqdır.\nAPA xəbər verir ki, bu fikri Azərbaycan Respublikasının Prezidenti İlham Əliyev aprelin 29-da ADA Universitetində keçirilən “Cənubi Qafqaz: İnkişaf və əməkdaşlıq” mövzusunda beynəlxalq konfransda çıxışında Ukrayna ilə bağlı suala cavabında deyib.\n“Bilirsiniz, danışıqlar zamanı qərbli həmkarlarımla müxtəlif anlar olurdu, müxtəlif mesajlar alırdım. Onlardan biri də o idi ki, reallığı nəzərə almalısan, Azərbaycan Birinci Qarabağ müharibəsində uduzub və hərəkətləri reallığa əsaslanmalıdır. Bizə məsləhət vermək cəhdləri olub ki, ərazi bütövlüyümüzlə bağlı məsələlərə baxmalıyıq. Və mən həmişə “yox” deyirdim. Mən deyirdim ki, heç vaxt Azərbaycan, mən və Azərbaycan xalqı bizim ərazimizdə növbəti saxta erməni dövlətinin yaradılmasına razı olmayacaq, heç vaxt! Lazım olsa, ölənə qədər mübarizə aparacağıq. Şərhlərim bəzən çox düşmənçilik və aqressivlik kimi şərh edilib, məni ritorikaya görə tənqid ediblər. Ermənistan liderləri isə həmişə konstruktiv olduqlarına görə tərifləniblər. Bəli, onlar konstruktiv idilər. Onlar işğalı möhürləmək istəyirdilər, Dağlıq Qarabağdakı separatçılara müstəqillik verməyə razılaşmağımızı, ərazimizin böyük bir hissəsini, xüsusən də keçmiş Dağlıq Qarabağ Muxtar Vilayəti ilə Ermənistan arasındakı ərazini öz nəzarətlərində saxlamaq istəyirdilər. Və mənim mövqeyim belə idi ki, biz heç vaxt razılaşmayacağıq”, - dövlət başçısı qeyd edib.


Ana səhifə » Qəzetin pdf formatı\t» Azərbaycan Prezidenti: Bundan sonra kənd təsərrüfatı ancaq məhsuldarlığın artımı hesabına inkişaf etməlidir\nBundan sonra kənd təsərrüfatı ancaq məhsuldarlığın artımı hesabına inkişaf etməlidir.\nTrend-in məlumatına görə, bunu Prezident İlham Əliyev avqustun 20-də Gədəbəy rayon ictimaiyyətinin nümayəndələri ilə görüşündə deyib.\nDövlətimizin başçısı qeyd edib: “Biz gələcəkdə istehsalın artımına ancaq məhsuldarlığın artımı hesabına nail ola bilərik. Dünən Göygöl rayonunda açılan kənd təsərrüfatı laboratoriyasının fəaliyyəti nəticəsində biz buna nail ola bilərik. Ona görə, bütün fermerlərə, kəndlilərə məsləhət görürəm ki, məhsuldarlığın artımına böyük diqqət göstərsinlər. Bu, ilk növbədə, onlara və dövlətə lazımdır. Çünki biz özümüzü bütün ərzaq məhsulları ilə tam şəkildə təmin etməliyik.\nBiz onu da bilməliyik ki, Azərbaycan əhalisi hər il 100 min nəfər artır. Yəni, bu, çox gözəl göstəricidir. Bu, onu göstərir ki, ölkəmizdə sürətli inkişaf var. Ancaq inkişaf olan ölkələrdə belə müsbət dinamika var. Çünki indi bəzi ölkələrdə əhali nəinki artır, azalır. Həm təbii azalma, həm miqrasiya var. Bizdə nə miqrasiya, nə təbii azalma var. Çünki ölkə iqtisadiyyatı sürətlə inkişaf edir, iş yerləri açılır, insanlar üçün şərait yaradılır, bax, belə gözəl infrastruktur obyektləri tikilir”.\nPrezident vurğulayıb ki, Azərbaycan vətəndaşları öz torpağına çox bağlıdırlar: “Ancaq biz bu amili mütləq həmişə yadda saxlamalıyıq ki, Azərbaycan əhalisi hər il yüz min nəfər artır. Əlbəttə ki, bu, bizim qarşımıza yeni tələblər qoyur. Yeni məktəblər, uşaq bağçaları, xəstəxanalar tikilməlidir, infrastruktur yaradılmalıdır və əlbəttə ki, ərzaq məsələləri həllini tapmalıdır. Biz bu gün özümüzü ərzaq məhsulları ilə tam təmin etmək üçün böyük işlər görürük. Ancaq bizim torpaq fondumuz məhduddur. Ona görə, bundan sonra kənd təsərrüfatı ancaq məhsuldarlığın artımı hesabına inkişaf etməlidir, o cümlədən Gədəbəy rayonunda”.


Bu gün Qafqaz Müsəlmanları İdarəsinin (QMİ) sədri Şeyxülislam Allahşükür Paşazadənin İSESCO-nun baş katibi Səlim bin Məhəmməd Əl-Maliklə videokonfrans formatında görüşü olub.\nQMİ-dən APA-ya verilən məlumata görə, görüşdə QMİ sədri İSESCO-nun baş katibi Səlim bin Məhəmməd Əl-Malikə İslam dünyasının nüfuzlu təşkilatının rəhbəri vəzifəsində fəaliyyətinə xeyir-dualarını bildirib və Azərbaycanla İSESCO arasında mövcud əlaqələrin daha yüksək səviyyəyə qalxması yönündə birgə səmərəli əməkdaşlığa ümidvar olduğunu vurğulayıb.\nŞeyxülislam A. Paşazadə İSESCO müstəvisində Azərbaycanın işğal altında olan ərazilərinin mədəni, dini-mənəvi irsinə münasibətdə, habelə qaçqın və məcburi köçkün soydaşlarımızın problemlərinə hər zaman diqqət və dəstək nümayişini islam həmrəyliyi nümunəsi kimi təqdir etdiyini bildirib.\nŞeyxülislam A. Paşazadə Azərbaycan Prezidentinin və ölkəmizin Birinci vitse-prezidentinin İSESCO ilə əlaqələrə böyük önəm verdiyini vurğulayıb. QMİ sədri İSESCO ilə bərabər elm, mədəniyyət, din, ictimai xadimlərinin birgə konfranslarının keçirilməsinin böyük əhəmiyyətini qeyd edib.\nİSESCO-nun baş katibi Səlim bin Məhəmməd Əl-Malik Şeyxülislam A. Paşazadəni İslam dünyasının dəyərli şəxsiyyəti kimi səciyyələndirib və onunla görüşdən, rəhbərlik etdiyi qurumun ehtiva etdiyi sahələr üzrə yaxın gələcəkdə sıx əməkdaşlıq perspektivindən məmnunluğunu ifadə edib. QMİ sədrinin KAICIID Beynəlxalq dinlər və mədəniyyətlər arası dialoq Mərkəzinin Direktorlar Şurasının üzvü kimi fəaliyyətini yüksək dəyərləndirən İSESCO-nun baş katibi rəhbərlik etdiyi qurumun nizamnaməsində edilmiş dəyişikliklər barədə QMİ sədrini geniş məlumatlandırıb.\nBildirib ki, İSESCO qeyri-İslam dinləri ilə əməkdaşlıqda maraqlıdır və bu baxımdan, Şeyxülislam A. Paşazadənin beynəlxalq müstəvidə, o cümlədən, regionda dinlərarası dialoq və konfessiyalararası əməkdaşlıq sahəsində böyük nüfuz və təcrübəsinə, habelə təşkilatçılıq qabiliyyəti və geniş əlaqələrinə böyük önəm verir. Pandemiya səbəbindən videoformatda görüşdüklərini bildirən QMİ sədri A. Paşazadə xəstəlik təhlükəsi sovuşduqdan sonra İSESCO-nun baş katibi Səlim bin Məhəmməd Əl-Maliki Azərbaycana səfərə dəvət edəcəyini deyib və rəhbərlik etdikləri qurumlar arasında qarşılıqlı faydalı işbirliyi, dini-mənəvi dəyərlərə istinadən birgə layihələrin həyata keçirilməsinin zəruriliyinə diqqəti çəkib.\nGörüşdə Azərbaycan Respublikasının İSESCO üzrə Milli Komissiyasının baş katibi Vasif Eyvazzadə iştirak edib.


Azərbaycanda un bahalaşacaq? — AÇIQLAMA\nSOSİAL 19 apr 2022, 09:22\n“Qazaxıstan da buğda ixracatına qadağalar tətbiq edir. Mərkəz Asiya ölkəsi bunu qlobal qıtlıq təhlükəsi ilə əlaqələndirir. Hər il xaricə 1 milyard 137 milyon dollarlıq buğda satan Qazaxıstan dünyada 9-cu ən böyük ixracatçıdır.\nBundan əvvəl də, 8 milyard dollarlıq ixracatı ilə dünyada xaricə ən çox buğda satan Rusiya və eləcə də 3.5 milyard dollar eksport ilə ilk beşliyə daxil olan Ukrayna da satışı dayandırmışdı. Göründüyü kimi, dünyada ən çox buğda ixrac edən ilk onluq ölkəsindən 3-ü xaricə satışı tamamilə dayandırıb, bir sıra digər ölkələrdə isə məhdudiyyətlər tətbiq olunur. Bütün bu baş verənlər fonunda BMT dünyada 1.7 milyard insanın aclıq təhlükəsi ilə üz-üzə qalacağı barədə xəbərdarlıq edib. Dünya yeni aclıq riski ilə qarşılaşmaqdadır. Eyni zamanda, hətta inkişaf etmiş ölkələrdə də ərzaq məhsullarının qiymətlərində artımlar sürətlənib. ABŞ-da illik infilyasiya 8.5 faizədək yüksəlib ki, bu da 1981-ci ildən sonra ən yüksək göstəricidir. Birləşmiş Krallıqda da son 30 ildə ən yüksək infilyasiya qeydə alınıb. Buğda ixracatlarına qadağalar Azərbaycana necə təsir edəcək? Çörəyin qiymətində artımlar ola bilərmi? Azərbaycan ailələri üçün çörək əsas istehlak məhsullarından biri olmaqla yanaşı mətbəxdə xüsusi paya malikdir. Ölkəmizdə gündəlik çörək istehlak etməyən az sayda ailələr var. Bu baxımdan, çörəyin qiymətindəki dəyişikliklər həmçinin digər ərzaq mallarının qiymətinə də psixoloji təsir göstərir. Rəsmi statistikaya görə, Azərbaycanın illik buğda tələbatı 3,5 milyon tondur. Azərbaycanda buğdaya olan tələbin 40 faizi idxal hesabına ödənilir. İdxalda ən böyük paya 80 faizlə Rusiya sahib idi. Qazaxıstan da buğda idxal etdiyimiz ölkələr siyahısında olsa da Rusiya ilə müqayisədə kiçik çəkiyə malik idi. İllik buğda idxalımız 1 milyon tondan çoxdur. Ötən il idxal etdiyimiz buğdanın qiyməti təxminən 30 faiz bahalaşmışdı”.\nDemokrat.az xəbər verir ki, bunu deputat Vüqar Bayramov bildirib.\nDeputatın sözlərinə görə, Azərbaycan buğda ilə bağlı ehtiyatlarını ötən ilin sonu və bu ilin əvvəli daha da artırmağa çalışıb: “Bu proses davam edir. Belə ki, sadəcə bu ilin yanvar ayında ölkəmiz buğda idxalını 4 dəfə artırıb. Preventiv olaraq, Azərbaycan strateji məhsullar ehtiyatlarını daha da artıraraq dünya bazarındakı potensial qıtlığa reaksiya verməyə çalışıb. Nazirlər Kabinetinin məlumatına görə, strateji ərzaq məhsulları ilə bağlı qıtlıq təhlükəsi yoxdur. Hökumət istehlak bazarında tarazlığın qorunub saxlanılacağını bəyan edib. Bunlarla yanaşı, dünya bazarındakı qeyri-müəyyənlik ərzaq ehtiyatlarının daha da artırılmasını prioritetləşdirib. Təbii ki, ən uyğun yol idxaldan asıllığın aradan qaldırılmasıdır. 2021-ci ildə ölkədə 595 min hektar ərazidə buğda əkilib. Praktik olaraq əkin sahələrinin 38 faizi buğda əkini üçün istifadə edilir. İllik buğda istehsalı isə 1,9 milyon tondur və son illər istehsalda cüzi olsa da artımlar müşahidə edilməkdir. İşğaldan azad olunan ərazilərimizin də buğda istehsalına xüsusi töhvə verəcəyi gözlənir. Aydındır ki, dünyada bazarındakı qiymət artımları fonunda idxal infilyasiyası qaçılmazdır. Etiraf etmək lazımdır ki, bu ölkəyə idxal edilən ərzaq məhsullarının, o cümlədən buğdanın xərcini artırır. Bu baxımdan, hökumət anti-infiliyasiya tədbirləri çərçivəsində strateji ərzaq məhsullarının qiymətlərini optimallaşdırmağa çalışır. Mövcud ehtiyatlar Ukrayna-Rusiya müharibəsi başladıqdan sonra çörəyin qiymətindəki stabilliyi qoruyub saxlamağa imkan verdi. Bununla belə, növbəti dövrlərdə qiymətin necə dəyişməsi dünya bazarındakı dəyişikliklərdən də birbaşa asılı olacaq. Artıq Hindistandan buğda idxalı ilə bağlı danışıqlar aparılır. Nazirlər Kabineti digər alternativ mənbələri təşviq etməklə, o cümlədən yeni güzəşt mexanizmləri ilə ərzaq məhsullarına tələbin ödənilməsində stabilliyi qoruyub saxlamağa çalışır. Ukrayndakı müharibənin dünya bazarında yaratdığı qeyri-müəyyənlik isə dərinləşməkdədir”.


İnvestisiya təşviqi sənədi verilən layihələrə 1 mlrd. dollardan çox investisiya qoyulacaq - Report.az\nİnvestisiya təşviqi sənədi verilən layihələrə 1 mlrd. dollardan çox investisiya qoyulacaq\n15 Fevral, 2017 12:21\nBakı. 15 fevral. REPORT.AZ/ Azərbaycanda ötən il qeyri-neft sektoru 2015-ci ilə nisbətən 5% inkişaf edib.\n"Report" xəbər verir ki, bunu bu gün "Özəlləşdirmə sahəsində investisiyalar: yeni imkanlar və çağırışlar" mövzusunda Bakıda keçirilən konfransda çıxış edən iqtisadiyyat nazirinin müavini Niyazi Səfərov deyib.\nNazir müavini qeyd edib ki, sahibkarlara ümumilikdə 106 investisiya təşviqi sənədi verilib: "Ötən il 88-i hüquqi şəxs, qalanı isə fərdi sahibkar olmaqla, ümumilikdə 106 sahibkara investisiya təşviqi sənədi verilib. Bu təşviq sənədləri qeyri-neft iqtisadi sahələrini əhatə edir. Bu layihələrə uyğun olaraq, ümumilikdə 1 mlrd. dollardan çox investisiya yatırılması, 7 mindən çox iş yerinin açılması nəzərdə tutulur".\n"Sumqayıt Kimya Sənaye Parkına da 1 mlrd. dollar sərmayə yatırılması planlaşdırılır ki, ümumilikdə 2 minə qədər yeni iş yerləri açılması nəzərdə tutulur. Hazırda Sumqayıt Kimya Sənaye Parkında 9 rezident fəaliyyət göstərir", - N.Səfərov əlavə edib.


20:54 25-06-2019 | 47 | Siyasət\nBu gün AŞPA-da “The İstanbul Converntion on violence against üomen:achhievements and challenges” və “Towards an ambitious Council of Europe agenda for gender equality” adlı qətnamə layihələri ətrafında müzakirələr aparılıb.\nVersus.Az-ın məlumatına görə, Azərbaycanın AŞPA-dakı nümayəndə heyətinin üzvü Qənirə Paşayeva çıxış edərək işğalçı Ermənistanın azərbaycanlı qadınlara qarşı törətdiyi cinayətlərdən danışıb və AŞPA-nı bu cinayətləri törədənlərin ədalət qarşısında cavab verməsi üçün sərt addımlar atmağa çağırıb:\n“Əziz həmkarlar, qadınlara qarşı zorakılıq insan haqları pozuntusudur və ona qarşı birlikdə mübarizəmizi daha da gücləndirməliyik. Burada qadınlara qarşı zorakılıqla mübarizə istiqamətində maraqlı təkliflər, fikirlər səsləndi. Biz onları dəstəkləyirik. Mən burada silahlı münaqişələr zamanı zorakılıq qurbanı olan qadınların adından danışaraq onların sizə çağırışlarını da səsləndirmək istəyirəm.\nƏziz dostlar, silahlı münaqişələr zamanı qadınlar kütləvi şəkildə qəddar zorakılıq əməllərinin qurbanı olurlar. Azərbaycan xalqı bu dəhşətli acını yaşamışdır. Ermənistanın ölkəmizə silahlı təcavüzü və torpaqlarımızın 20 faizini işğal etməsi nəticəsində minlərlə azərbaycanlı qadın həlak olmuş, yaralanmış, ağlasığmaz işgəncələrə məruz qalmışdır. Ermənistan yüzlərlə azərbaycanlı əsir və girovu o cümlədən qadınları dözülməz şəraitdə saxlayib, məcburi əməyə cəlb edib və digər zorakılıq əməllərinə məruz qoyublar. Bu gün də 10 minlərlə azərbaycanlı qadın məcburi köçkün həyatı yaşayır və öz evlərinə dönə bilmirlər. Çünki Ermənistan BMT-nin o cümlədən AŞPA-nın qəbul etdiyi qətnamələri yerinə yetirməkdən imtina edir.\nBiz təşkilatımızı hüquqları Ermənistan tərəfindən pozulmaqda davam edən azərbaycanlı məcburi köçkün qadınların, Ermənistan silahlı qüvvələri tərəfindən qətlə yetirilmiş, yaralanmış, əsir götürülmüş azərbaycanlı qadınların ailələrinin səslərini, çağrışlarını duymağa, bu dəhşətli cinayətləri törədənlərin layiq olduqları cəzanı alması, ədalətin öz yerini tapmasına daha fəal dəstək olmağa çağırırıq. Bu müzakirələri və ümumiyyətlə Assambleyamızın işini burada çox sayda Azərbaycan qadın qeyri-hökumət təşkilatları da izləyir. Onlar da sizi bu həssas məsələyə daha çox diqqət ayırmağa və addımlar atmağa çağırırlar.\nƏziz dostlar, gender bərabərliyi, qadınların səlahiyyətləndirilməsi sahəsində və qadınlara qarşı zorakılıqla mübarizə istiqamətində üzv ölkələrdə irəliləyişlərə nail olunmasına baxmayaraq, daha çox işlərin görülməsinə böyük ehtiyac var. Bu mövzularda fəallığımızı daha da artırmalıyıq. Xüsusilə qadınların iqtisadi həyatda, idarəetmədə rolunun artırılmasına üzv ölkələr olaraq daha çox önəm verməliyik.\nƏziz dostlar, biz Azərbaycan xalqının təmsilçiləri kimi, qadınlara qarşı hər bir zorakılığı açıq və qəti surətdə pisləyirik. Qeyd etməliyəm ki, Azərbaycan qadınlara qarşı zorakılıqla, məişət zorakılığı ilə fəal mübarizə aparan ölkələrdən biridir. Qadınlara qarşı zorakılıq, o cümlədən məişət zorakılığı ilə mübarizə bizim ölkəmizdə əsas diqqət mərkəzində olan mövzulardan biridir və bu istiqamətdə bir çox qanunlar qəbul edilib. Beynəlxalq və milli tərəfdaşlarla birlikdə çox sayda tədbirlər həyata keçirilir, geniş maarifləndirmə işinin aparılmasına xüsusi diqqət yetirilir. Bu işlərin görülməsində qeyri-hökumət təşkilatları ilə fəal əməkdaşlıq edilir.\nAzərbaycanda Avropa Şurasının 2018-2023-cü illər üçün Gender Bərabərliyi Strategiyasındə xüsusi vurğulanan hədəflərə xüsusi diqqət yetirlir, gender bərabərliyinin effektik reallaşmasına nail olmaq üçün çox saylı layihələr həyta keçirilir. Azərbaycan xalqının tarixinə nəzər yetirsək görmək olar ki, qadınlar hər zaman aparıcı qüvvə olmaqla, cəmiyyətin inkişafına öz tövhələrini veriblər.\nLakin bu gün dövlət dəstəyi sayəsində bütün sahələrdə qadınların sayı daha da artmaqdadır. Biz hesab edirik ki, qadınların cəmiyyətin bütün sahələrində rolunun artması, o cümlədən qadınlara qarşı zorakılıqla daha effektli mübarizə üçün hər bir ölkədə bu istiqamətdə güclü siyasi iradənin ortaya qoyulması və bu mövzuların prioritetlər arasında olması çox vacibdir”.


"Eurovision-2008" - BiG.AZ\nBu gün Azərbaycan təmsilçilərinin iştirakı ilə “Eurovision-2008” müsabiqəsinin ilk yarımfinalı keçiriləcək.\nYarımfinalın aparıcıları populyar serbiyalı müğənni Jelko Yoksimoviç və teleaparıcı Yovana Yankoviç olacaq. Müsabiqənin hər yarımfinalından 10 ölkə finala vəsiqə qazanacaq. Serbiya, Fransa, Böyük Britaniya, Almaniya və İspaniya birbaşa finalda çıxış etmək hüququ qazanıblar. “Eurovision” müsabiqəsi ilk dəfədir ki, Serbiyada keçirilir.\nBeləliklə, bugünkü yarımfinaldakı ölkələrin çıxış ardıcıllığı belədir: Çernoqoriya, İsrail, Estoniya, Moldova, San-Marino, Belçika, Azərbaycan, Sloveniya, Norveç, Polşa, İrlandiya, Andorra, Bosniya və Herseqovina, Ermənistan, Niderland, Finlandiya, Ruminiya, Rusiya və Yunanıstan. Mayın 22-də isə “Eurovision” müsabiqəsinin ikinci yarımfinalı keçiriləcək. Bu gün ilk yarımfinalda çıxış edəcək ölkələrin təmsilçilərinin son məşqi keçiriləcək. APA-nın məlumatına görə, mayın 19-da keçirilən əsas məşqdə Azərbaycan təmsilçilərinin çıxışı alqışlarla qarşılanıb. Norveç və Yunanıstanın müsabiqədə nümayəndə heyəti ölkə vətəndaşlarının məhz Azərbaycan təmsilçilərinə səs göndərəcəklərini vurğulayıblar.\nQeyd edək ki, Azərbaycan vətəndaşları mayın 20-də yarımfinalda, 24-də isə final mərhələsində səs vermək hüququna malikdirlər. Azərbaycan vətəndaşlarının təmsilçilərimizə səs göndərməyi qeyri-mümkündür. Ölkəmizdə fəaliyyət göstərən bütün mobil operatorlarının abunəçiləri səsvermədə iştirak edə və hər nömrədən 20 SMS göndərə bilərlər. Bir SMS-in qiyməti 50 qəpikdir. Azərbaycan vətəndaşları özündən başqa ilk yarımfinalda çıxış edən 18 ölkəyə 8440 SMS kodu ilə səs verə bilərlər. Səsvermə 15 dəqiqə ərzində keçiriləcək\nBölmə: Xəbərlər Oxunub: 4562 Tarix: 20.05.2008\nbu melumati sevdim deyesen. Bir daha muraciet edecem\n17:50 İlham Əliyev Elmin İnkişafı Fonduna icraçı direktor təyin etdi\n17:49 Nizami Cəfərov "Şöhrət" ordeni ilə təltif olundu\n17:45 Orxan Aysunla sevgili olması xəbərindən danışdı: "Anasından, bacısından xəbəri olmayan binamuslar..." - VİDEO\n• "Orxan ailəsini küçə pozğununa dəyişib" - Meyxanaçının arvadı + Fotolar\n• Dilarə hələ belə açıq-saçıq geyinməmişdi - FOTO\n• Bakıda "Volkswagen Passat" Gülgünü belə vurub öldürdü - HADİSƏ ANI + VİDEO\n• "Kişilər tanıyıram ki, Xoşqədəmin qorxusundan arvadının paltarını geyinir"\n• Azrbaycanda DƏHŞƏTLİ HADİSƏ: 13 yaşlı oğlan anasına mesaj yazan 27 yaşlı gənci bıçaqladı


Yeni layihələr Azərbaycan - Rusiya iqtisadi-ticarət əməkdaşlığına növbəti töhfədir\n09:42 11 Fevral 2019\nXəbər verdiyimiz kimi, fevralın 8-də Rusiya Federasiyasının Dərbənd şəhərində Rusiya və Azərbaycan nümayəndə heyətlərinin görüşü olub.\nMetbuat.az xəbər verir ki, Azərbaycan tərəfdən nümayəndə heyətinə İqtisadiyyat, Nəqliyyat, Rabitə və Yüksək Texnologiyalar nazirliklərinin, Azərbaycan Avtomobil Yolları Dövlət Agentliyinin, Dövlət Gömrük Komitəsinin, Dövlət Sərhəd Xidmətinin, Xaçmaz və Qusar rayon icra hakimiyyətlərinin rəhbər şəxsləri, Azərbaycanın Rusiyadakı səfiri Polad Bülbüloğlu daxildir.\nAzərbaycan və Rusiya arasında nəqliyyat-tranzit sahəsində həyata keçirilən layihələr barədə məlumat verən iqtisadiyyat naziri Samur çayı üzərində avtomobil körpüsünün tikintisinin iqtisadi-ticarət əlaqələrinin, Şimal-Cənub Beynəlxalq Nəqliyyat Dəhlizinin inkişafında əhəmiyyətli olacağını vurğulayıb. Görüşdə ölkələrimiz arasında energetika, sənaye, turizm, kənd təsərrüfatı,meliorasiya, gömrük, mədəniyyət, təhsil və s. sahələrdə əlaqələrin inkişaf etdiyi və əməkdaşlıq üçün böyük potensialın olduğu qeyd olunub.\nRusiya Azərbaycan Dərbənda Nümayəndə heyəti